Edukacija novinara o pravima pacijenata i osiguranih lica - KruševacGrad\n„Podizanje stručnih kapaciteta lokalnih medija u izveštavanju o kršenjima prava pacijenata i zdravstvenih osiguranika“, naziv je seminara koji su za novinare lokalnih redakcija sa područja uže Srbije, organizovale novine „Grad“. Polaznici seminara na Jastrepcu , njih petnaest, imali su prilike da se bliže upoznaju sa pravima pacijenata i osiguranih lica i najčešćim kršenjima tih prava, te sa preporukama o pravilnom izveštavanju medija na temu zdravstva koje je Ministarstvo zdravlja izradilo u saradnji sa novinarskim udruženjima\nPravo na zdravlje i adekvatnu zdravstvenu zaštitu jedno je od osnovnih ljudskih prava koje je definisano i zakonima o zdravstvenoj zaštiti i zdravstvenom osiguranju republike Srbije, ali smo u stvarnosti sve češće suočeni sa kršenjem tih prava, te nije preterano reći da su ove ciljne grupe među trenutno najugroženijim, posebno ako se ima u vidu da posledice kršenja tih prava mogu biti fatalne. O ovome, kao i pravima i dužnostima pacijenata, regulisanim Zakonom, te najčešćim kršenjima tih prava, učesnicima seminara govorila je novinarka Danijela Pavlović.\nKršenje prava pacijenata – istine i zablude\n– Ministarstvo zdravlja je 2007. godina pokrenulo medijsku kampanju za informisanje stručne i široke javnosti, o pravima pacijenata. Jedanaest godina kasnije, međutim, veliki broj građana i dalje ne poznaje Zakon koji štiti pacijente, a njegovo poštovanje od strane medicinskih radnika je polovično. Istovremeno, i izveštavanje medija o ovom pitanju je sporadnično i najčešće je usmereno na incidentne slučajeve i afere, bez sistematičnog pristupa temi – kazala je ona, dodaući da je zato i vrlo važno da se ojačaju kapaciteti novinara lokalnih medija, kroz sticanje više znanja i veština o pravima korisnika zdravstvenih usluga, zakonskoj regulativi, te najčešćim oblicima kršenja prava i načinu na koji bi mediji trebalo o tome da izveštavaju.\nGovoreći o Zakonu koji je usvojen 2013. godine i koji je doneo izvesne novine odnosu na ranije odredbe Zakona o zdravtsvenoj zaštiti, podsetila je na 19 osnovnih prava ali i na dužnosti pacijenata koje taj zakon propisuje, te na uvođenje novog mehanizma zaštite na lokalnom novou, a to je zaštitnik prava pacijenata kome građani u slučaju kršenja tih prava mogu da se obrate za pomoć.\nNovinari su imali prilike da razmene iskustva kada su u pitanju kršenja prava pacijenata, a zajednički zaključak je da se gotovo u svim lokalnim zajednicama iz kojih su bili učesnici seminara, pacijenti žale na iste oblike povrede prava: dugo čekanje na pregled, loš kvalitet zdravstvene zaštite, te neljubazno ponašanje i nekorektno postupanje zdravstenih radnika na prijemu, posebno prilikom traženja određenih informacije. Takođe, učesnici su se saglasili i da su kršenja tih prava najzastupljenija na sekundarnom novou zdravstvene zaštite, približno isto i na primarnom, u manjoj meri i u privatnoj praksi, posebno kod stomatoloških usluga.\nNa seminaru je bilo reči i o Integrisanom zdravstveno informacionom sistemu i problemima sa kojima se i lekari i pacijenti susreću kada je ovaj način zakazivanja pregleda u pitanju, a ono što je posebno interesovalo polaznike seminara je zakazivanje pregleda preko Nacionalnog kol centra, što je u Srbiji zaživelo 2016.godine.\n– Građani se često obraćaju medijima za pomoć, zbog nemogućnosti da zakažu pregled ili dijagnostičku proceduru. Ono što je važno da mi kao novinari znamo je da zakazivanje pregleda preko Nacionalnog kol centra nije jedini put do izabranog lekara. Zakazivanje preko kol centra nije zakonska obaveza već preporuka Ministarstva, zakon ne prepoznaje ovakav način zakazivanja pregleda kao jedini, odnosno, pacijent ima pravo da zakaže lično, dolaskom u zdravstvenu ustanovu ali i telefonom, pozivanjem timske sestre. Međutim, u praksi to ne funkciniše i na nama je da stalno podsećamo javnost na tu činjenicu – kazala je Pavlović.\nPolaznici seminara upoznali su se i sa preporukama za pravilno izveštavanje o temama iz oblasti zdravstva koje je Ministarstvo zdravlja izradilo u saradnji sa udruženjima novinara, gde je poseban akcenat stavljen na izbegavanje senzacionalizma kada je reč o izveštavanju o epidemijama, te o nestašicama pojedinih lekova na tržitu ili promeni u režimu izdavanja leka… Preporuke postoje i kada je reč o korišćenju stručno medicinskih formulacija u novinarskim tekstovima, kao i kada je reč o zaštiti privatnosti osoba o kojima se izveštava. Sa posebnim akcentom govorilo se o edukativnoj ulozi medija u oblasti zdravlja, a bilo je reči i o rečniku koji bi trebalo da se koristi prilikom izveštavanja o određenim bolestima ili osobama koje su zbog svojih bolesti često žrtve stigme i diskriminacije.\nO radu zaštitnika prava osiguranih lica\nO pravima osiguranih lica i najčešćim kršenjima tih prava, te razlici između nadležnosti zaštitnika prava osiguranih lica i savetnika za prava pacijenata, govorila je Živka Jelić, zaštitnica prava osiguranih lica. Objasnila je da je savetnik za prava pacijenata zadužen isključivo za povredu prava iz oblasti zdravstvene zaštite, dok se nadležnosti zaštitnika prava osiguranika odnose na prava iz oblasti zdravstvenog osiguranja, gde spadaju liste čekanja, participacija, troškovi lečenja, prekid bolovanja, zakazivanje specijalističkih pregleda….\n– Često se dešava da se građani ali i zdravstveni radnici obrate zaštitniku, odnosno, savetniku za nešto za šta on nije nadležan. Najčešće nedoumice javljaju se u vezi sa tim ko je nadležan da reaguje ukoliko osiguranik, odnosno, pacijent, nije u mogućnosti da zakaže neki pregled ili je nezadovoljan kvalitetom pružene usluge, kao i u vezi sa primenom IZIS-a ili ZUS-a, projekata Ministarstva zdravlja koji su implementirani u ustanovama primarnog, sekundarnog i tercijalnog novoa zdravstvene zaštite – kazala je Jelićka.\nOna je novinare upoznala sa najčešćim problemima sa kojima se susreću osigurana lica na području kruševačke opštine, te načinima za rešavanje tih problema, ukoliko za to postoji zakonska osnova.\n– Najčešće su to problemi u nemogućnosti zakazivanja zbog malog broja objavljenih termina i brze popunjenosti istih, a pacijenti se zaštitniku obraćaju i zbog nedoumice šta je čija obaveza zakazivanja, naročito dijagnostičkih procedura na sekundarnom novou, po predlogu lekara specijaliste kod koga je lice upućeno do strane izabranog lekara, u smislu da li tu uslugu treba da zakaže lekar specijalista ili izabrani lekar– kaže Jelićka, dodajući da osigurana lica imaju pravo da podnesu prijavu o povredi prava iz obaveznog zdravstvenog osiguranja, da im se može pružiti pomoć u ostvarivanju tih prava, te da se o svojim pravima mogu raspitivati ali i iznositi određene primedbe i predloge.\nOdgovarajući na pitanje novinara da li izveštaji i preporuke lekara u privatnoj praksi imaju istu težinu, Jelićka je kazala da Zakonom o zdravstvenom osiguranju i aktima RFZO nije ograničena primena specijalističkih izveštaja i druge medicinske dokumentacije izdate od lekara specijaliste iz privatnih ordinacija, te da se u postupku ostvarivanja prava iz obaveznog zdravstvenog osiguranja, ti izveštaji podjednako cene kao i izveštaji lekara specijalista iz zdravstvenih ustanova iz Plana mreže.\nJelićka se osvrnula i na liste zakazivanja i liste čekanja, što često zbunjuje kako pacijente, tako i novinare koji o tome izveštavaju. Istakla je da RFZO ne finasira sve usluge u zdravstvu, te da se tačno zna koji se pregledi i procedure moraju obaviti u propisanom roku, odnosno, šta je na listi zakazivanja, a šta na listi čekanja koja nije oročena.\nObjasnila je da se prvi specijalistički pregled mora obaviti u roku od 30 dana, te da ukoliko se taj rok ne ispoštuje, osiguranik ima pravo da obavi pregled u privatnoj ordinaciji i uz potvrdu zdravstvene ustanove da nije bila u mogućnosti da obavi pregled u zakonom propisanom roku, ima pravo i na refundaciju tih troškova. S druge strane, za magnetnu rezonancu se prave liste čekanja i ne postoje rokovi od 30 dana, izuzev u slučaju hitnosti, za bolničke pacijente. Za skener, liste čekanja prave za snimanje glave i kičme, dok je sve ostalo na listi zakazivanja.\nZaštitnica prava osiguranih lica pozvala je novinare da se za sve nedoumice obrate nadležnim zdravstvenim ustanovama, resornom ministarstvu ili zaštitnicima prava osiguranih lica i pacijenata u svojim lokalnim zajednicama jer se, kako je kazala, dešava da pacijenti i osiguranici prijavljuju povrede prava i onde gde za to nema zakonskih osnova.\nUloga medija na primeru obolelih od dijabetesa\nO pravima pacijenata i osiguranika na primeru obolelih od dijabetesa, govorila je Latinka Milojević, predsednica Udruženja dijabetičara Kruševac. Uz podsećanje da je u Srbiji oko 700.000 osoba obolelo od dijabetesa, te da ih je oko 770.000 sa predijabetesom, Milojevićka je novinare upoznala i sa tipovima dijabetesa, simtomima ove bolesti i načinima za njeno brzo prihvatanje, gde je kao jednu od bitnih stvari naveli i veću zastupljenost ovih tema u medijima.\nOna je u svom izlaganju govorila i o načinima uspostavljanja kontrole nad ovom bolešću, sa posebnim akcentom na zdrave stilove života koji su od vitalnoj značaja za obolele od dijabetesa, te vezi između šećerne i kardiovaskularnih bolesti.\nSmatrajući važnim kada je reč o izveštavanju novinara o dijabetesu, navela je informisanje stanovništva o Pravilniku o pomagalima koji je izmenjen u martu prošle godine, naročito o pravima na trake za sve insulin zavisne koja se teško ostvaruju posebno u malim sredinama gde pacijenti teže stižu do endokrinologa, a imaju i problema oko nerešenog zdravstvenog osiguranja.\nIstakla je da je pored osnovne podele šećerne bolesti na tip 1 i tip 2, veoma važno objasniti i simtome za LADA i BRITTLE , te da je od velike koristi i stalno podsećanje insulin zavisnih pacijenata na njihovo pravo na banjsko lečenje i edukacije jer je to, kako je kazala, najbolji način da pacijent pored terapije shvati i značaj pravilne ishrane i fizičke aktivnosti za dobru regulaciju šećera.\nPrema rečima Milojevićke, za obolele od dijabetesa važno je da budu upoznati sa svim novinama u lečenju šećerne bolesti. Ona je naglasila da su za obolelu decu i njihove roditelje, posebno važni senzori, ajport, insulinska pumpa, te svi proizvodi na bazi dekstoze za brzo podizanje šećera.\nUz predstavljanje ključnih problema sa kojima se suočavaju dijabetičari u svakodnevnom životu, Milojevićka je pozvala učesnike seminara da kroz svoja izveštavanja o dijabetesu daju doprinos u sprečavanju diskriminacije , kako kod dece u vrtićima i školama tako i kod odraslih prilikom zapošljavanja. Istakla je na kraju da bi velika pomoć i podrška za sve obolele bio KLUB 50, gde bi članovi bili sve osobe sa 50 i više godina insulinske terapije.\nStudijska poseta Ribarskoj Banji\nNovinari, učesnici trodnevnog seminara, kazali su da su od predavači imali prilike da dobiju korisne informacije, te da su ih animirali da pokrenu neke nove teme koje se odnose na prava pacijenata i osiguranih lica. U okviru seminara organizovana je i poseta Specijalnoj bolnici Ribarska Banja, a domaćini u Banji su im pokazali kako sadržaje vezane za oporavak pacijenata nakon povreda, moždanog udara i drugih okolnosti koje su im oštetile motoričke aktivnosti, tako i ostale sadržaje koje Banja poseduje a koji su u funkciji zdravog i aktivnog odmora.\nPored edukativnog dela zadovoljstvo im je predstavljao i boravak na planini, u ugodnom smeštaju u hotelu Lake resort Jastrebac, sa pogledom na jezero i gustu šumu. U završnici druženja, organizovana je svečana večera, uz dobro raspoloženje koje, naravno, ide uz dobru muziku, a za taj “programski” deo seminara bio je zadužen legendarni kruševački muzičar Miodrag Simić Simke.\nProjekat „Podizanje stručnih kapaciteta lokalnih medija u izveštavanju o kršenjima prava pacijenata i zdravstvenih osiguranika”, novine GRAD su realizovale u saradnji sa Ministarstvom kulture i javnog informisawa. Projekat je imao za cilj da ojača stručne kapacitete novinara lokalnih medija u Srbiji. Znanje koje su novinari stekli tokom trodnevnog seminara, kao i ostvareni kontakti sa ekspertima, te razmena iskustava sa kolegama, podržavajuće je za dalji rad učesnika seminara na izveštavanju o pravima pacijenata i zdravstvenih osiguranika i funkcionisanju zdravstvenog sistema u celini.\n26. septembra 2021., 02:39


Đukanović: EU ne sme da preda region Rusiji i Kini - Balkanska\nPODGORICA – Crnogorski predsednik Milo Đukanović izjavio je da nema sumnje da Rusija pokušava da spreči zapadnobalkanske države da uđu u NATO i da je savršeno jasno da Moskva ima destruktivnu politiku prema EU, unifikaciji Evrope i uopšte zapadnim vrednostima.\n“Pitanje nije da li Rusija, Kina ili neka treća država ima svoje interese na Balkanu. Pitanje je zašto Evropa predaje taj region nekom drugom. Verujem da je to prvenstveno interes Evrope”, rekao je Đukanović.\n“Možda će ovo iskustvo sa Bregzitom ojačati EU. Ne vidim da ijedna članica EU žuri da ponovi britansku avanturu. Ispostavilo se da je teško ući u EU, ali je još teže otići iz nje”, rekao je crnogorski predsednik.\nOcenio da su Bregzit i druge krize u EU smanjili entuzijazam za prihvatanje novih članica, ali da Evropa ne sme da preda strateški region “drugim globalnim igračima”.\n“Evropa mora da se zaštiti od destrukcije i mora jasno da prepozna sopstveni strateški interes”, rekao je Đukanović i dodao da bi EU trebalo da sledi svoje politike proširenja bez obzira na krizu.\n“Ovaj problem ne treba da se tretira kao crnogorski ili balkanski, već kao evropski. Ne postoji bolja konsolidacija EU nego što je dalja unifikacija”, rekao je Đukanović.\nTags: BALKAN, CRNA GORA, EU, KINA, MILO ĐUKANOVIĆ, RUSIJA


Argentinska književnica dobila nagradu Astrid Lindgren — Викиновости\nArgentinska književnica dobila nagradu Astrid Lindgren\nОстале вести из Шведске\n8. април 2017.: У нападу у Стокхолму четири мртва, 15 повређених\n22. мај 2015.: Пси припитомљени пре 27.000 година\n4. септембар 2013.: Обама: Кредибилитет међународне заједнице на испиту\n25. мај 2013.: Нереди мешавина криминала и незадовољства\n29. март 2013.: Argentinska književnica dobila nagradu Astrid Lindgren\nStokholm- (Beta-AP) Argentinska ilustratorka i književnica Marisol Misenta, poznata kao Isol, dobila je danas nagradu za dečju literaturu "Astrid Lindgren" za ilustrovane knjige koje "vibriraju energijom i eksplozivnim emocijama", saopštio je žiri u Stokholmu.\nIsol je napisala i ilustrovala 10 dečjih knjiga, počevši od prve "Vida de perros" (Pasji život) iz 1997. godine, a ilustrovala je i knjige drugih pisaca, izmeu ostalih argentinskog pesnika Horhea Luhana i američkog pisca Pola Ostera.\nPovodom svojih ilustracija koje podsećaju na dečje crteža, ona je rekla da odražavaju njenu želju da čitaocima pokaže da je u redu kršiti pravila.\n"Zamisao je raditi nešto i umetnički i zabavno, što krši nešto od onoga što se očekuje", rekla je Isol i dodala da voli da se igra rečima i iznenađuje ljude.\nNagrada "Astrid Lindgren", u znak sećanja na čuvenu švedsku književnicu koja se proslavili serijalom knjiga o Pipi Dugoj Čarapi, laureatu donosi pet miliona švedskih kruna (600.000 evra).\nIsolin rad je "humorističan s iznenađujućim preokretima, povremeno filozofski i uvek suptilan", naveo je žiri, dodajući da je autorka na strani deci, da svet vidi dečjim očima i da pokazuje apsurdnosti sveta odraslih.\n„Argentinska književnica dobila nagradu Astrid Lindgren” Novinska agencija Beta, 26. mart 2013. (српски)\nPreuzeto iz „https://sr.wikinews.org/w/index.php?title=Argentinska_književnica_dobila_nagradu_Astrid_Lindgren&oldid=3126137”\nOva stranica je poslednji put uređena na datum 29. mart 2013. u 14:10 č.


TotalCar.rs » MUP: Uskoro nova ograničenja za mlade vozače\n0 komentara 2759 pregleda\nIako je od početka godine u Srbiji smanjen broj saobraćajnih nesreća, najrizičnije kategorije su i dalje mladi vozači starosti do 25 i vozači stariji od 65 godina, izjavio je načelnik Uprave saobraćajne policije Vladimir Rebić, koji je najavio nova ograničenja za mlade vozače.\nNeiskustvo, prebrza vožnja i alkohol najverovatniji su uzroci i nesreće koja se dogodila u noći između petka i subote kod Ade Huje, kada je troje mladih ljudi izgubilo živote, rekao je Rebić za RTS.\nIstraga će pokazati šta se tačno desilo i šta je prethodilo nesreći na Adi Huji. Postoji puno faktora, a jedan od najbitnijih je da vozač nije imao vozačku dozvolu, da je bio alkoholisan i da se auto kretao velikom brzinom, rekao je Rebić.\nMinistarstvo unutrašnjih poslova uradilo je analizu u kojoj je utvrđeno da su u najrizičnijoj grupi i dalje mladi vozači do 25 godina kao i stariji od 65 godina. Upravo u ove dve kategorije nije smanjen broj nastradalih iako je 2014. godine ukupan broj nesreća u Srbiji značajno smanjen u odnosu na 2013.\nU prethodnih deset godina, u saobraćajnim nesrećama u kojima su učestvovali mladi vozači, stradalo je više od 1.500 osoba od 15 do 25 godina.\nNakon saobraćajne nesreće kod Ade Huje u Beogradu u kojoj je poginulo troje mladih potpredsednica vlade i ministarka građevinarstva, saobraćaja i infrastrukture Zorana Mihajlović najavila je juče da će već u ponedeljak 24. novembra oformiti Radnu grupu koja bi po hitnom postupku predložila mere za zaštitu mladih u saobraćaju.\n“Kao ministar nadležan za ovu oblast odlučila sam da već u ponedeljak, 24. novembra 2014. godine, oformim Radnu grupu koja bi po hitnom postupku predložila izmene i dopune Zakona o bezbednosti saobraćaja u cilju zaštite mladih vozača i mladih ljudi koji učestvuju u saobraćaju”, navela je ministarka.\nOna je precizirala da će njen predlog članovima Radne grupe biti da se osobama do 21 godine starosti zabrani upravljanje motornim vozilom snage veće od 1.400 kubika, upravljanje motornim vozilom u periodu između 23 i 6 sati, da za ove osobe važi nulta tolerancija na alkohol i da se udvostruče kazne ukoliko se u kolima nalaze i maloletna deca.


Izvor: B92 sreda, 21.04.2021. | 20:46 -> 21:00\n"Mogu da potvrdim da u stvari nema osnova", rekla je Psaki na pitanje o navodima.\nRuska vojnoobaveštajna agencija FSB izjavila je krajem prošle nedelje da je uhapsila dvojicu muškaraca, ukljuèujući jednog sa dvojnim državljanstvom u Sjedinjenim Državama i Belorusiji, koji su planirali vojni puè u Belorusiji i za atentat na Lukašenka.\nLukašenko je 17. aprila saopštio da su opozicionar Grigorij Kostusev, politikolog Aleksandar Feduta i advokat Jurij Zenkoviè planirali atentat na njega i njegove sinove.\nZa organizaciju pokušaja atentata optužio je amerièke obaveštajne službe i amerièko rukovodstvo.\nPrema reèima direktora KGB Belorusije Ivana Tertela, prevrat je bio planiran za jun ili jul ove godine.\nRekao je da je "iznenaðen što se Amerikanci tako ponašaju" i da "niko ne može postaviti zadatak da eliminiše predsednika, osim najvišeg politièkog rukovodstva", navodi se na veb stranici njegovog kabineta.\nRuski predsednik Vladimir Putin u sredu je žalio zbog èinjenice da se zapadni zvaniènici nisu pozabavili navodnom zaverom protiv Lukašenka.\n"Tipièno je da takve akcije nije osudio takozvani kolektivni Zapad. Èinilo se da to niko nije primetio. Svi se pretvaraju da se ništa ne dešava", rekao je Putin.\nKasnije je Federalna služba bezbednosti Rusije (FSB) izvestila da su u Rusiji, u zajednièkoj specijalnoj operaciji FSB-a i KGB Belorusije, preseèene ilegalne aktivnosti Jurija Zenkovièa, koji ima dvojno amerièko i belorusko državljanstvo, i državljanina Belorusije Aleksandra Fedute.\nPrema navodima FSB-a, oni su planirali vojni prevrat u Belorusiji prema razraðenom scenariju obojenih revolucija uz uèešæe lokalnih i ukrajinskih nacionalista, kao i fizièku eliminaciju beloruskog predsednika.


Neradni dani 30. april, 1, 2. i 3. maj\nПочетнаNovoNeradni dani 30. april, 1, 2. i 3. maj\nby - Admin2 on - април 28, 2021\nPovodom 1. maja – Praznika rada, kao i povodom vjerskog praznika Vaskrsa za zaposlene pravoslavne vjeroispovijesti u Crnoj Gori, Ministarstvo ekonomskog razvoja odredilo je da su neradni dani 30. april, 1, 2. i 3 maj.\n“Na osnovu Zakona o državnim i drugim praznicima, Praznik rada se praznuje 1. i 2. maja. Kako je drugi praznični dan nedjelja, neradni je prvi naredni dan, te su shodno tome neradni dani povodom Praznika rada subota 1.maj i ponedjeljak 3. maj”, saopšteno je iz MEK-a.\nDodaju da je na osnovu Zakona o svetkovanju vjerskih praznika, vjernici pravoslavne vjeroispovijesti imaju pravo na plaćeno odsustvo, radi svetkovanja vjerskog praznika za Veliki petak i Vaskrs u petak 30. aprila, nedjelju 2. maja i ponedjeljak 3. maja.\n“Državni organi, organi lokalne samouprave, javne ustanove, javna preduzeća i drugi subjekti koji obavljaju djelatnosti od javnog interesa dužni su da u praznične dane obezbijede vršenje poslova čijim bi prekidom mogle nastupiti štetne posljedice po građane ili državu”, zaključuju u MEK-u.


Foto: Nemanja Vukojević | Isplata jednokratne novčane pomoći dovodi SNSD u skupštinske klupe\nNemanja Vukojević 29.11.2021 09:56\n"Ima tu još mnogo zanimljivih stvari poput nekih regulacionih planova. Nije bilo nesuglasica na kolegijumu", naglasio je Ilić.\n"Očekujem da se do početka sjednice isplate jednokratne novčane pomoći porodiljama i zdravstvenim radnicima i da će doći do sjednice. Uvažavam stav SNSD-a, ovo traje predugo, a amandmani su već davno usvojeni. Pozivam gradonačelnika da to već učini. Ono što ne razumijem jeste da je on bio protiv toga, a sada posjećuje te institucije", naveo je Ilić.\n"Plan je da budžet za narednu godinu bude oko 10 miliona KM veći u odnosu na ovogodišnji. Takođe, u ovo izazovno vrijeme ove godine je vraćeno 10 miliona KM kredita", kazao je Stanivuković.\n"Uradili smo više nego što je trebalo. Što se tiče zdravstvenih radnika, oni su stavili četiri ustanove. Počeli smo sa isplatama. Oni su predvidjeli 2,7 miliona KM, a mi smo dodali još više od 100.000 KM, te dodali još ustanova kao što su Zavod za trasnfuziju krvi, Zavod za sport i slično", naglasio je Stanivuković.\n"Ide dobrom dinamikom, i nadamo se da će sjednica biti održana. Procedure su velike, i smatram da je nebitno hoće li to biti završeno 8. ili 12. decembra, već je bitno da će to biti isplaćeno", kazao je Stanivuković.\nSkupština Banjaluka Isplata


Potpisan ugovor za rekonstrukciju Palate pravde u Beogradu - Gradjevinarstvo.rs\n23.02.2017. | eKapija\nMinistarka pravde u Vladi Republike Srbije Nela Kuburović potpisala je danas (23.02.2017) sa ovlašćenim predstavnicima konzorcijuma kompanija Gradina i Termoinženjering iz Beograda ugovor o realizaciji radova na rekonstrukciji i adaptaciji zgrade Palate pravde u Beogradu.\nRenoviranje ovog objekta najveći je infrastrukturni projekat koji je Ministarstvo pravde pokrenulo u poslednje četiri godine, pri čemu je tenderska dokumentacija urađena po obrascu Svetske banke, a predviđene kriterijume odobrila je Evropska investiciona banka (EIB).\nČitav postupak izbora najboljeg ponuđača u potpunosti je sproveden u skladu sa procedurama EIB, a potpisivanjem ugovora omogućeno je da započnu radovi na rekonstrukciji zgrade, objavljeno je na sajtu Vlade Srbije.\nOvaj objekat, čija je površina veća od 24.000 kvadratnih metara, nije imao gotovo nikakvu vrstu renoviranja ili radova na rekonstrukciji više od četiri decenije.\nPlanirano je da radovi, čija procenjena vrednost iznosi približno 16 miliona evra, traju 24 meseca, a sredstva su obezbeđena iz kredita EIB. Nakon njihovog završetka, u Palati pravde biće smeštena četiri pravosudna organa – Viši sud u Beogradu, Prvi osnovni sud u Beogradu (krivično odeljenje), Više javno tužilaštvo u Beogradu i Prvo osnovno javno tužilaštvo.\nPrva faza rekonstrukcije Palate pravde završena je u septembru, kada su iz te zgrade iseljeni svi pravosudni organi, koji su izmešteni na nove adrese u Beogradu.


Pedijatrija Opšte bolnice dobila savremeni inkubator -\nPedijatrija Opšte bolnice dobila savremeni inkubator\nAutor eVršac 23 januara, 2020\nKomercijalna banka i Fond B92, u prisustvu Gradonačelnice Vršca Dragane Mitrović i ministra Zorana Đorševića, a u okviru akcije opremanja porodilišta u Srbiji “Zajedno za bebe”, donirali su inkubator Odeljenju pedijatrije sa neonatologijom Opšte bolnice u Vršcu.\nVrednost ovog stacionarnog inkubatora je oko 835 hiljada dinara i ovo je 18. donacija po redu od početka akcije.\nU ime Grada Vršca zahvaljujem se donatorima na ovom poklonu, novom inkubatoru. Grad Vršac, odnosno, Opšta bolnica ovde osim pacijenata sa naše teritorije zbrinjava i porodilje iz susednih opština Bela Crkva, Plandište i Alibunar, te će, u tom smislu, ova donacija pomoći kako pacijentima iz Vršca, tako i iz susednih opština, rekla je gradonačelnica i navela da će se u budućnosti unaprediti položaj pacijenata u Opštoj bolnici Vršac.\nInkubator je primio direktor Opšte bolnice u Vršcu dr Ivan Ivanović, koji je ovom prilikom naglasio veliki značaj ove donacije za bolnicu, Grad Vršac i sva okolna mesta. Načelnik Službe pedijatrije sa neonatologijom dr Dragan Nackov, takođe je zahvalio na donaciji i istakao da se ovom donacijom najmodernijeg inkubatora dobija mogućnost da se na najkvalitetniji i najefikasniji način leče najmlađi pacijenti, posebno novorođenčad sa žuticom.\nAkcija “Zajedno za bebe” pokrenuta je u junu 2014. godine, kao posebna akcija u okviru kampanje “Bitka za porodilišta” Fonda B92.\nNovi Centar za socijalni rad gradi se pored Gerontološkog centra\nLovačka fešta u Alibunaru – Lov na banatsku lisicu


Ceremonija prve međuvladina konferencija Brisela i Beograda, kojom će otpočeti pregovori Srbije o prikljućenju EU, trajaće oko 45 minuta i na njoj će Srbija predstaviti svoju platformu, objasnio je danas ministar bez portfelja u Vladi Srbije Branko Ružić. O pregovorima sa EU i unutrašnjoj situaciju u Srbiji osim Ružića govorio je i potpredsednik Vlade Aleksandar Vučić.\nUz ocenu da predstojeća 2014-ta godina može biti godina evropskih integracija Srbije, ministar bez portfelja zadužen za evropske integracije Branko Ružić je u današnjem intervjuu agenciji Fonet izjavio da bi bila šteta ako bi se energija i vreme gubili u izbornim kampanjama i procedurama.\nOtvaranje pregovora o članstvu u EU je jedna od najvažnijih odluka u novijoj političkoj istoriji Srbije rekao je još Ružić i dodao da je to je samo početak veoma zahtevnog procesa, koji će ukazivati na sve ono što se mora uraditi kako bi se Srbija modernizovala:\n"Smatram da u godini kada Grčka i Italija predsedavaju EU, kada će fokus biti na izborima za Evropski parlament, nakon toga na izborima novih evropskih institucija, odnosno najviših funkcionera EU – da je to upravo godina, dakle 2014-ta, sa 21. januarom, kada otpočinjemo tu radnu sezonu evopskih poslova, koja može biti godina evropskih integracija Srbije."\nPo rečima Ružića pregovarački okvir Brisela sa Beogradom je u velikoj meri, čak 95 odsto isti kao za Crnu Goru. Ono što je razlika, napomenuo je Ružić, jeste proces normalizacije odnosa Beograda i Prištine:\n"Imajući u vidu da je to proces u kome učestvujemo i mi, i Evropska komisija, uvažavajući njihovu regulativu i procedure, onog momenta kada oni budu objavili pregovarački okvir, mi pregovarački okvir već imamo preveden, spreman, i biće objavljen na sajtu Vlade Srbije."\nPregovori EU i Srbije počeće dakle krajem januara, a kako je ocenio potpredsednik Vlade Aleksandar Vučić cilj da se pregovori okončaju do 2020-te godine je teško ostvariv, ali ipak moguć. U jučerašnjem intervjuu Televiziji Pink, Vučić je rekao i da je država izvršila likvidaciju Slavka Ćuruvije, kao i da su direktni izvršioci ubistva i dalje živi. Vučić je rekao da je reč o vlasti koja je ubijala neistomišljenike, čiji je deo i on sam bio u to vreme, ali je dodao da u tome nije učestvovao, niti je bilo šta o tome znao.


Vesti online / Sport / Košarka / Za crveno-bele biti ili ne biti: Mornar mora da padne\nDušan Alimpijević veruje da će uz navijače da izbore finale ABA lige\n- Bilo je mnogo velikih i važnih utakmica, ali ovo je najvažnija do sada. Zato je bilo važno da na ovakav način, sa onakvim pristupom odigramo protiv Reala. To je, nažalost, bila utakmica koja je trebalo da nam posluži za podizanje borbene gotovosti na sam maksimum. Čini mi se da smo to uradili, sa mnogo dobrih treninga ove nedelje. Kad god smo provodili više vremena u Beogradu i imali prostora da treniramo, to se odrazilo i na našu igru - rekao je Alimpijević na konferenciji za medije.\n* Čović zove navijače za meč sezone!\nCentar crveno-belih Matijas Lesor istakao je da su očekivanja jasna i da svi očekuju pobedu i plasman u finale.\n- To nam je glavni cilj od početka sezone i cele godine smo se borili da bismo imali prednost domaćeg terena, kao i da odlučujuće utakmice igramo pred svojim navijačima. Zato ih pozivam da nam pruze podršku jer nam to mnogo znači sada kada je važno - rekao je Lesor.\nUtakmica između Crvene zvezde i Mornara igra se u ponedeljak od 21 sat, a ulaz u dvoranu "Aleksandar Nikolić" je besplatan.


Društvena odgovornost - Nectar Group\nKonstantno se trudimo da unapredimo društvo u kom poslujemo i kome su naši proizvodi namenjeni. Trudimo se da svoje aktivnosti usmerimo i ka poboljšanju položaja naših sugrađana kroz društveno odgovorne akcije, da prepoznamo potrebe naše zajednice i da efikasno delujemo u ispunjenju tih potreba, u skladu sa našim mogućnostima.\nNe zaboravimo da budemo humani i tokom leta – Heba i Nectar sokovi za dobrovoljne davaoce krvi!\nPodrška Nectara udruženju Šansa za roditeljstvo i evropskom skupu o vantelesnoj oplodnji\nEvropa i Srbija pomeraju granice lečenja neplodnosti!\nKompanija Nectar pružila je podršku Udruženju Šansa za roditeljstvo kao domaćinu evropskog skupa posvećen vantelesnoj oplodnji u organizaciji evropskog udruženje Fertility Europe, sa ciljem skretanja pažnje javnosti na problem od nacionalnog značaja.\nPokrenuli smo kampanju donirajući 26 miliona dinara za opremanje, rekonstrukciju i adaptaciju Odeljenja za artificijalne tehnologije (odeljenja za vantelesnu oplodnju) GAK Narodni front i time omogućili da se utrostruči broj parova koji će dobiti mogućnost da obave vantelesnu oplodnju u svojoj zemlji.\nDan planete na Savskom keju\nPovodom “Dana Planete” organizovana je akciju pošumljavanja, pod pokroviteljstvom magazina „Story“ u saradnji sa JKP Gradsko zelenilo. Kao prijatelji projekta, učešće su uzele i mnogobrojne kompanije, među kojima i Nectar. Zasađeno je 10 sadnica vrbe i japanske šljive u Bloku 44 kod Savskog keja na Novom Beogradu.\nCilj akcije je povećanje svesti javnosti o značaju zaštite i očuvanja životne sredine za generacije koje dolaze. Kako su očuvanje životne sredine i društveno odgovorno ponašanje deo naše „Nije svejedno“ filozofije, tako smo i mi zasadili drvo japanske šljive, čime smo dali svoj doprinos. Na taj način, postali smo deo svetske zajednice, koja će nizom akcija tokom aprila proslaviti „zeleni dan“.\nIspunili smo cilj\nNaša akcija „NIJE SVEJEDNO KAD BEBE DOLAZE“ konačno je ispunila svoj cilj – a to je otvaranje rekonstruisanog Odeljenja za vantelesnu oplodnju u GAK „Narodni Front“.\n26. oktobra 2017. odeljenje su zvanično otvorili predstavnici GAK, Ministarstva zdravlja i naše kompanije, uz prisustvo mnogobrojnih medija. Nectar je svojom akcijom donirao 25 miliona dinara i na taj način pomogao potpuno rekonstruisanje Odeljenja za vantelesnu oplodnju. Time je dobijena banka reproduktivnih ćelija u kojoj će moći da se čuvaju embrioni parova koji iz prvog pokušaja nisu mogli da ostvare potomstvo. Kampanja NIJE SVEJEDNO KAD BEBE DOLAZE dobila je podršku svih koji veruju u porodicu i smatraju da su deca naše najveće bogatstvo i jedina budućnost u koju bespogovorno vredi ulagati. Rezultat našeg „malo“, biće mnogo parova koji će dobiti mogućnost da upravo ovde, u svojoj zemlji, obave vantelesnu oplodnju. U skladu sa našom filozofijom i negovanjem porodičnih vrednosti, nikada nam neće biti svejedno kada je naše potomstvo u pitanju.\nZbog dečjeg osmeha nije nam svejedno\nVelika društvena akcija „Čepom do osmeha“, u okviru koje se prikupljaju čepovi koji se kasnije prodaju i od tih para kupuju pomagala deci sa invaliditetom stigla je i u Nectar. Zaposleni aktivno pomažu i doniraju čepove, a mesečno se u Nectar prostorijama sakupi više od 1.000 čepova. Samo iz fabrike Bačka Palanka donirano je više od 250.000 čepova. Pored ovoga, prisutni smo na na svim svečanim uručivanjima pomagala deci u vidu osveženja za sve prisutne, tako da saradnju nastavljamo, unapređujemo i dodajemo vrednost.\nSlavili smo Novu godinu sa mladima bez roditelja\nKao društveno odgovorna kompanija, stalno težimo da vodimo brigu o socijalno ugroženim grupama ljudi, pa smo protekle novogodišnje poklonili naše proizvode mladim štićenicima Kuće mogućnosti u Beogradu i ulešali im praznike. Centar za socijalnu integraciju dece i mladih „Zvezda“ je udruženje građana koje za cilj ima promovisanje hraniteljstva, pomoć deci bez roditeljskog staranja starijeg uzrasta koji se nalaze u domovima, kao i onima koji se pripremaju za samostalan život nakon izlaska iz sistema socijalne zaštite. Naše malo je njima mnogo, a zahvalnost je neizmerna pa smo na poklon dobili divne ručno rađene ukrase za jelku i suvenire kojima smo sa ponosom okitili našu novogodišnju jelku.


Popisivači sutra od devet sati kucaju na vrata – Magazin Plus\nHome/Popisivači sutra od devet sati kucaju na vrata\nDo popisa stanovništva u Bosni i Hercegovini 2013. godine ostalo je nešto manje od 22 sata, a sve tehničke pripreme su obavljene, kazao je danas na konferenciji za novinare direktor Agencije za statistiku BiH Zdenko Milinović, javlja Anadolu Agency (AA).\nPrvi rezultati popisa biće poznati 90 dana od završetka popisa, odnosno u januaru neredne godine. Popisni materijali, po završetku popisa, biće smješteni u skladištu u Istočnom Sarajevu, što je takođe predviđeno zakonom, a tačno mjesto biće poznato u narednim danima.\nOko 19.000 popisivača učestvovaće u ovom popisu, a ukupno 25.000 osoba uključeno je u proces – popisivači, kontrolori i rezervni popisivači. Jedan popisivač popisivaće jedan popisni krug. Zakonom o popisu predviđeno je da će za popis budžet iznositi 46 miliona KM, u što je uključeno i 7,5 miliona eura granta koji je odobrila Evropska komisija.\nKorupcija u BiH "pojede" četiri miliona KM dnevno


Vol Strit Džurnal: Uspeh vakcinacije u Srbiji inspirisao EU da se okrene kineskoj vakcini - Kosovo Online\nVol Strit Džurnal: Uspeh vakcinacije u Srbiji inspirisao EU da se okrene kineskoj vakcini\n13. Februar 2021. • 19:18\nUgledne američke novine "Vol Strit Džurnal" navode da je uspešna vakcinacija u Srbiji inspirisala mnoge evropske zemlje da spas od pandemije potraže u Kini, prenose Večernje novosti.\n"Vol Strit Džurnal" piše da se vlade nekih manjih evropskih zemalja obraćaju Kini za vakcine protiv kovida, zbog jalove nabavke sredstava za imunizaciju od strane EU, kao i da problemi u proizvodnji vakcina ometaju borbu kontinenta protiv pandemije.\nVučić: Proizvodnja vakcine "Sputnjik V" u Srbiji do kraja godine\n"Vol Strit Džurnal" podseća da je Vučić razgovarao i sa Putinom, koji je takođe ekspresno odobrio isporuke vakcine "Sputnjik V" Srbiji.\nList dalje podseća da je Evropska unija, koja kupuje vakcine za 27 država članica, odobrila tri sredstva za imunizaciju razvijena u Nemačkoj, SAD i Velikoj Britaniji. Međutim birokratska tromost i problemi kod proizvođača doveli su do toga da je imunizacija u EU izuzetno spora.\nNestašica je bila još gora u evropskim zemljama koje nisu članice EU. Do sada su se uglavnom male države na marginama EU obratile Pekingu za pomoć. Ipak, kako raste frustracija građana, sada i bitnije članice razmatraju dve kineske vakcine i još jednu razvijenu u Rusiji.\nAleksandar Vučić Čen Bo Kina Srbija vakcina EU Rusija\nDojče vele o vakcinaciji: Zarobljeni u geopolitici, zagledani u Srbiju\nDok je Srbija nabavljala vakcine sa svih strana, u komšiluku su čekali na pomoć Zapada ili čak smatrali ruske vakcine "provokacijom“. Sada je vrag odneo šalu, piše Boris Georgievski, urednik redakcije Dojče Vele na makedonskom.\nIsporuka vakcina, koje je Srbija trebalo danas da donira Severnoj Makedoniji, pomerena je za nekoliko dana


Čudni prirodni faktor koji utiče na to kako psi vrše veliku nuždu\nNama kao ljudima samo nekoliko faktora utiče na to gde ćemo istovariti svoje finalne proizvode...\nNama je bitno da to bude, ukoliko je moguće, toalet sa čistom šoljom, a ne neki sa neispravnim kazančetom, vodom koja curi na sve strane i zapi*anom daskom. Za pse sa druge strane, razmatranje vršenja velike nužde deluje daleko komplikovane i brojne stvari koje je potrebno razmotriti nalaze se u opticaju.\nSasvim je sigurno da će se psi istovariti bilo gde i ispred bilo koga, na lokacijama koje mi ljudi možemo smatrati potpuno nepodobnim ili krajnjim solucijama, međutim, da li ste ikada primetili da svi psi gotovo uvek svoj proces izbacivanja otpada isprate ritualima koji uključuju brojne pripreme? Naši voljeni ljubimci deluju kao da se vrte unutar zamišljenih krugova, njuškaju nešto po travi, rade nekoliko čučnjeva, nešto kopaju i tek onda stanu u poziciju u kojoj će zemlji isporučiti svoje crevne sadržaje.\nKako se ispostavilo, iza ovoga može stajati mnogo više nego što se to do sada smatralo. Sudeći prema odeređenim istraživanjima, na određivanje mesta na kome će psi obavljati veliku nuždu utiče zemljino magnetno polje. Jedno posebno istraživanje objavljeno u Frontires in Zoology, uključuje eksperimente izvršene sa sedamdeset pasa kako bi se u toku dve godine proučili njihovi šabloni uriniranja i đubrenja zemljišta.\nAnalizirajući podatke izvučene iz 1.893 defekacija i 5.582 urinacije, naučnici su zaključili da psi preferiraju pražnjenje svojih tela duž ose sever-jug. Zaista, nakon što su bile odbačene stvari kao što je vetar, ugao sunca i ostale prirodne pojave, zemljino magnetno polje je izvučeno kao jedini faktor koji utiče na njihovu orijentaciju prilikom vršenja nužde.\nStudija je zaključila: „Psi preferiraju vršenje nužde sa telima usmerenim duž ose sever-jug našeg magnetnog polja. Ovo direkciono ponašanje potpuno je ukinuto pod nestabilnim magnetnim poljem. Najbolja predikcija ove bihejvioralne promene jeste njena stopa promene u deklinaciji, odnosno polarnoj orijentaciji našeg magnetnog polja“.\n„Ovo je prvi put da je magnetna osetljivost dokazana kod pasa, postala merljiva i da je predvidljiva bihejvioralna reakcija u okviru prirodnih fluktuacija magnetnog polja nedvosmisleno dokazana kod sisara, zajedno sa visokom osetljivošću na male promene u polaritetima, radije nego u intenzitetima magnetnog polja koje je identifikovano kao značajan biološki faktor.“\n„Naša otkrića otvaraju nove horizonte u istraživanju magnetorecepcije, ali ona takođe pokreću pitanje – zašto se psi odlučuju da kake sa telima orijentisanim baš duž ove ose? Nažalost, odgovor na ovo pitanje i ostala objašnjenja prevazilaze granice ove studije.“\nKako su autori zaključili: „I dalje ostaje enigma zbog čega se psi poravnavaju duž ove ose na prvom mestu, da li to rade namerno, kao i to da li magnetna polja mogu biti čulno percipirana, odnosno da li psi mogu videti, čuti ili namirisati smerove kompasa i doživeti ih kao heptičke stimuluse, ili je ovo reakcija kontrolisana na vegetativnom nivou. Tačnije, možda se oni osećaju bolje, daleko komfornije ili gore, manje komforno u određenim pravcima“.


Južna Republika – Amerikanci srusili Ruski avion, kao osvetu za Siriju\nRuski avion Erbas A-321 srušio se jutros u Egiptu 23 minuta po poletanju. Spasilačke službe su odmah upućene na mesto pada aviona, a po novim informacijama egipatski spasilački timovi čuli su glasove, pa se nadaju da još ima preživelih.\nNađene crne kutije, prijava protiv aviokompanije\nNa Sinaju su pronađene crne kutije sa podacima leta ruskog putničkog aviona A321 koji se srušio, javila je televizija Al DŽazira.\nRuski predsednik Vladimir Putin je proglasio 1. novembar za dan žalosti u Rusiji, penosi TASS.\n“Ruski istražni komitet je pokrenuo krivični postupak protiv aviokompanije “Kogalimavija” zbog toga što se njen avion, sa 224 putnika i članova posade srušio u Egiptu“, rekao je portparol komiteta Vladimir Markin za rusku agenciju RIA novosti.\nPostupak je pokrenut prema članu zakona “o kršenju pravila letenja i pripreme za njih.”\nMarkin je precizirao da je reč i članu 263 Krivičnog zakona “Kršenje bezbednosnih pravila za kretanje i korišćenje vazduha, mora ili unutrašnjeg vodenog transporta.”\n“Oni će raditi u dogovoru sa nadležnim organima, zajedno sa predstavnicima Egipta, u skladu sa normama nacionalnog i međunarodnog prava”, kazao je Markin, prenosi Rojters.\nSpasioci na Sinaju su kazali da se avion raspao na dva dela – manji, zadnji deo koji je izgoreo i veći koji je udario u stenu. Oni su izvadili najmanje 100 tela, a ostatak je još unutra.\nTASS je javio da je aerodrom u Šarm el Šeiku predao dokumenta o tehničkom pregledu aviona pre leta, količini goriva i broju putnika.\nPrema njihovom izveštaju, u avionu su svi putnici bili ruski državljani.\nEgipatski zvaničnik: Nema preživelih u padu aviona\nIako su spasioci naveli da su čuli glasove putnika iz olupine ruskog aviona, neimenovani bezbednosni zvaničnik je rekao da nema preživelih u nesreći.\nIzvor iz egipatskih službi bezbednosti rekao je za nemačku agenciju DPA da niko od 224 putnika i članova posade nije preživeo pad ruskog putničkog aviona na poluostrvu Sinaj u Egiptu, blizu teritorija koje kontrolišu teroristi.\nErbas: Pali ruski avion proizveden 1997. godine\nKompanija Erbas je potvrdila da je letelica koju je ona prozivela pala u subotu ujutru u Egiptu, na teritoriju poluostrva Sinaj.\n“Avion koji je učestvovao u incidentu je proizveden 1997. godine i do 2012. je bio u vlasništvu kompanije Metrodžet. Letelica je imala oko 56.000 sati naleta za oko 21.000 letova“, naveo je Erbas, uz napomenu da nema više informacija o tome u kakvom je stanju bio avion.\nA321-200 je najveći avion Erbasove porodice letelica pod nazivom A320, koja je mogla da preveze do 240 putnika. Prvi A321 je poleteo u januaru 1994. godine, a do septembra 2015. Erbas je proizveo 6.500 aviona iz porodice A320.\nRuski putnički avion koji se srušio na Sinaju je potpuno uništen, a iz olupine je su izvučena tela stotinu žrtava, izjavio je predstavnik službe bezbednosti.\nIma nade, iz dela srušenog aviona čuju se glasovi\n– Postoji još jedan deo aviona sa putnicima i spasilačka ekipa pokušava da uđe sa nadom da će pronaći preživele, pošto su čuli bolne glasove ljudi – naveo je predstavnik vlasti na Sinaju.\nPrema poslednjim informacijama pronađeno je petoro poginule dece.\nMinistarstvo je hitno organizovalo mobilnu radnu grupu vladine komisije za pružanje pomoći prilikom nesrećih slučajeva i katastrofa, prenosi TAS. Aerodrom u Larnaki na Kipru je saopštio da erbas A321 kompanije “Kogalimavije” nije tražio hitno seltanje na Kipru.\nEgipatsko Ministartvo civilne avijacije potvrdilo je ranije da se ruski putnički avion srušio na poluostrvu Sinaj.\nRuski putnički avion koji se srušio na Sinaju je potpuno uništen, a većina putnika je mrtva, izjavio je predstavnik službe bezbednosti sa lica mesta.\nMeđu 224 osobe koje su bile u avionu, koji je leteo od Šarm el Šika prema Sankt Peterburgum, nalazilo se 17-oro dece, 200 odraslih i sedam članova posade, prenele su RIA novosti.\nEgipatski spasilacki timovi pretražuju mesto pada aviona u oblasti Hašaba, južno od Ariša na Sinaju, saopštilo je egipatsko Minsitarstvo civilnog saobraćaja, prenosi Rojters.\nZvaničnici egipatske kontrole letenja rekli su da je prekinuta komunikacija sa ruskim čarterom koji je leteo na liniji Šarm el-Šeik-Sankt Peterburg.\nZvaničnik ruske federalne vazduhoplovne službe Sergej Izvolski rekao je da je avion na letu 9268 napustio Šarm el-Šeik u 5.51, po lokalnom vremenu i da je komunikacija sa posadom prekinuta iznad Larnake, na Kipru.\n“Tada je avion izgubio kontakt i nije ga više bilo na radaru”, rekao je Izvolski, koji je potvrdio da je u avionu bilo 224 putnika i članova posade.\nEgipatski premijer Šerif Ismail će povodom nesreće imati sastanak sa nadležnim ministarstvima, saopšteno je iz vlade.\nAgencija RIA Novosti je javila da je avion iz flote Kogalimavija i da je leteo za avio prevoznika MetroDŽet.\nSkaj njuz Arabija je javio da se avion srušio kod El Ariša, na severu Sinajskog poluostrva, a izraelski mediji su naveli da je avion, pre nestanka sa radara, uspostavio kontakt sa turskom kontrolom letenja.\nU akciji potrage za srušenim avionom učetvuje i egipatska vojska, navode mediji.\nNa Sinajskom poluostrvu je uporište ekstremističke grupe koja je proglasila lojalnost Islamskoj državi, a koja drži veliki deo teritorije u Iraku i Siriji.\nVučić uputio telegram saučašća Medvedevu zbog pada aviona\nPredsednik Vlade Aleksandar Vučić uputio je danas telegram saučešća premijeru Rusije Dmitriju Medvedevu zbog tragične pogibije putnika u avionu kompanije “Kogalimavija” koji se srušio u Egiptu.\n“Iako je teško utešiti one koji su u ovoj nesreći izgubili najmilije, uveren sam da ćete im Vi i Vaša vlada pružiti podršku. U ime Vlade Republike Srbije i svoje ime, Vama, Vladi Ruske Federacije i porodicama i prijateljima stradalih, upućujem izraze najdubljeg saučešća”, navodi se u telegramu premijera Vučića.\nRuski putnički avion sa 224 osobe, koji je putovao na liniji od Šarm el Šeika do Sankt Peterburga, srušio se rano jutros u centralnom delu Sinajskog poluostrva. Sumnja se da nema preživelih.\nRuski predsednik Vladimir Putin proglasio je u nedelju, 1. novembar, Danom žalosti.\nGeneralni sekretar Saveta Evrope Torbjorn Jagland uputio je telegram saučešća Rusiji povodom jutrošnjeg pada aviona ruske kompanije “Kogalimavija” na Sinaju.\nIstičući kako ga je duboko pogodila vest o ovoj nesreći, Jagland je rekao kako je to strašan udarac za Rusiju, koja je članica Saveta Evrope i izrazio iskreno saučešće svima koji su u ovoj nesreći izgubili nekog člana porodice, voljenu osobu, prijatelja ili kolegu.\nRuski avion sa 220 putnika srušio se iznad Sinaja u Egiptu\nRuski putnički avion sa 220 putnika nestao je sa radara i srušio se u Egiptu, saopštili su ruski i egipatski zvaničnici.\nIzvori iz ruske i egipatske Kontrole leta navode da je Erbas A320 na letu pod šifrom 7K9268 nestao iznad Sinaja i verovatno se srušio negde u Egiptu.\nEgipatski premijer Šerif Ismail je potvrdio da je ruski avion pao, dodao i da je oformljen krizni štab za istragu događaja, što prenose i svetski mediji, ali zvanične potvrde iz Moskve i dalje nema.\nNeposredno pre nestanka sa radara, egipatski zvaničnici su saopštili da je ruski avion bezbedno napustio egipatski vazdušni prostor i uspostavio kontrolu sa turskom službom za održavanje letova.\nU avionu kompanije Kolavija je bilo 212 putnika i sedam članova posade, a izvori iz ruskih službi kažu da letelica nije stupila u kontakt sa kontrolom u kiparskom gradu Larnaka, dok egipatski mediji tvrde da je mesto pada već pronađeno.\nSpecijalizovani portal za praćenje avio letova Flajt radar naveo je da ne može da se potvrdi da je avion pao, već je za sada jedina pouzdana informacija da je avion nestao na visini od 5.000 fita, rano ujutru u subotu, kao i da je putovao iz Šarm el Šeika ka Sankt Petersburgu.\nEgipatski premijer saopštio da je pao avion sa 212 putnika\nEgipatski kontrolori vazdušnog saobraćaja saopštili su da su izgubili kontakt sa putničkim avionom u kojem je bilo 212 putnika i članova posade neposredno nakon poletanja iz odmarališta u Šarm el Šeiku ka Rusij. Posle te objave, najpre je saopšteno da je avion na sigurnom i da je ušao u turski vazdušni prostor da bi ipak egipatski premijer saopštio da je avion pao u centralnom Sinaju.\nRuski avion sa više od 200 putnika i članova posade srušio se jutros u Egiptu, potvrdile su egipatske vlasti, javio je BBC.\nAvion tipa erbas A-321 srušio se ubrzo nakon poletanja iz Šarm el-Šeika, a leteo je za Sankt Peterburg.\nNeki mediji izvestili su da je avion nestao iznad Kipra, ali je iz kancelarije egipatskog premijera potvrđeno da se srušio u centralnom delu Sinaja.\nEgipatski bezbednosni izvori su naveli da su u avionu uglavnom bili ruski turisti.\nBezbednosni izvori sa Sinajskog poluostrva potvrdili su ranije da se letelica vodi kao nestala.\nEgipatski zvaničnik rekao je da je avion bezbedno napustio vazdušni prostor iznad ove afričke države.\nAvion je nestao 23 minuta posle uzletanja iz Šarm el Šejka. Letelica je stara 18 godina, a još nije sigurno koliko je u njoj bilo putnika i članova posade.\nDirektor egipatske Administracije za krizne situacije u vazdušnom saobraćaju Ajman al Mukadam rekao je posle objave da je avion nestao da je ipak na sigurnom i da je pilot kontaktirao kontrolore u Turskoj.\n“Ruska aviokompanija obavestila nas je da je avion, sa kojim su kontrolori izgubili kontakt, bezbedan i da je pilot kontaktirao turske kolege te da trenutno leti iznad te zemlje”, kazao je Mukadam.\nKasnije tokom noći egipatske vlasti su saoštile da im je javljeno iz Moskve da je avion bezbedno ušao u vazdušni prostor Turske.\nNajnovija informacija ipak dolazi od premijera Egipta koji kaže da je avion pao na Sinaju.\nGde je avion pao?\nPored velike neizvesnosti da li je avion siguran ili ne, sada se postavlja pitanje i gde se tačno srušila letelica.\nRuski putnički avion, koji je jutros poleteo iz letovališta Šarme el Šeik za Sankt Peterburg, srušio se u centralnom Sinaju, potvrdila je Kancelarija egipatskog premijera.\nIpak neki mediji javljaju da je on pao kod Kipra.\nRadarski kontakt je izgubljenu vazdušnom prostoru Kipra, prenela je RIA, ruske vazduhoplovne izvore.\nReč je o avionu erbas A-321, ruske vazduhoplovne kompanije “Kogalimavija”.\nBy |oktobar 31st, 2015|Categories: REGION||Komentari su isključeni na Amerikanci srusili Ruski avion, kao osvetu za Siriju


Američko sudstvo i informatika\nTek što je prošla ponoć između nedelje 23. i ponedeljka 24. jula, a Rasel Marej (Russel Murray), advokat iz Kolorada, već je nameravao da isporuči dokumentaciju za jednu brakorazvodnu parnicu sudu. Naravno, ne zato što bi mu trebalo toliko vremena da stigne do njega; štaviše, bio je od suda udaljen samo jedan klik. Marej je trebalo da elektronski pošalje prve sudske dokumente u okviru pilot programa u koji su uključeni svi sudovi države Kolorado, jednog od do sada najambicioznijih napora da se Internet uvede i u sudski sistem.\nZvanični početak jednonedeljnog eksperimenta bio je 24. juli, a bilo je neophodno da se materijali isporuče do početka radnog vremena suda, odnosno do 8 časova ujutru.\nOvo nije prvi put da američki sudovi eksperimentišu sa elektronskim dostavljanjem podataka. Prvi pokušaji načinjeni su još 1994. godine, kada je Okružni sud u Albukerkiju, Novi Meksiko, započeo pionirski poduhvat pod nazivom Napredna tehnika za primenu u sudstvu (Advanced Court Engineering – ACE). Ovim naporima se potom pridružila i savezna sudska administracija, kao i privatne kompanije koje su osetile da se u popuštanju birokratskih stega koje sudstvo vezuju strogo za papir kriju velike poslovne mogućnosti.\nPosle godina manje ili više uspešnih proba, javljaju se znaci da bi pravnici i sudstvo u celini konačno mogli da usvoje elektronsku razmenu dosijea, dokumenata, materijala i pravnih akata, što bi dovelo do ogromnih ušteda u troškovima procesa obrade i radne snage.\nDržava Kolorado poverila je ovaj posao privatnoj kompaniji CourtLink, koja namerava da uskoro završi sa pilot fazom projekta i započne njegovu realizaciju, kao prvog poduhvata ovog tipa koji bi se ostvarivao na nivou cele države. Sistem će se za sada koristiti za građanske i imovinsko-ostavinske parnice, a docnije (najranije 2001) bi trebalo da se proširi i na ostatak sudstva, uključujući i krivično pravo.\nU CourtLink-u planiraju da, kada se započne sa komercijalnom eksploatacijom sistema, naplaćuju prosleđivanje jedne strane dokumenta 10 centi, što bi korisnicima trebalo da uštedi od 40 do 90 posto u odnosu na sadašnje troškove slanja dokumenata poštom. Henri Givrej (Henry Givray), predsednik CourtLink-a, kaže: „Mnoge druge države se sada ugledaju na nas“. Advokat Marej, jedan od protagonista ovog projekta, tvrdi da ono što na polju modernizacije načina razmene sudske dokumentacije čini Kolorado predstavlja ogroman poduhvat, a ono što taj poduhvat izdvaja od sličnih pokušaja u drugim američkim državama, jeste sveobuhvatnost. Dok su ostali pokušaji najčešće usredsređeni samo na pojedinačne slučajeve i pravne oblasti ili samo na određene sudove, projekat CourtLink-a usmeren je na to da se na teritoriji cele države uspostavi jedinstven sudski informacioni sistem koji bi obuhvatio sve sudove i sve vrste pravnih procedura.\nTrenutno se radi i na razvoju saveznog projekta za e-filing, ali je on još uvek u vrlo ranoj razvojnoj fazi i trenutno obuhvata svega devet sudova.\nPored toga, interesantan je i već pomenuti ACE sistem, nezavisni projekat Okružnog suda u Albukerkiju, koji je danas već potpuno razvijen i funkcionalan.\nSvi ovi sistemi imaju sličan pristup i u svom radu najčešće koriste Adobe-ov PDF format, interfejs sličan web čitačima i baze podataka, smeštene u sudovima, koje se automatski ažuriraju svaki put kada neki novi materijali stignu elektronskim putem u sud.\n„Kada smo započeli sve ovo, svi su bili preplašeni na smrt“, kaže Marti Adams (Marte Adams), menadžer za sudsku dokumentaciju u Okružnom sudu u Albukerkiju i jedan od veterana nastojanja za uvođenje informatike u pravne poslove. „Pravo je disciplina veoma utemeljena na tradiciji i sve se obavlja ručno. Međutim, naše bivše kolege koje sad rade u drugim sudovima, koji nisu opremljeni informacionim sistemima, kažu nam da jedva izlaze na kraj sa svojim poslom. U početku je bilo veoma teško i naporno, ali sada niko od nas ne bi mogao da se vrati na manuelno obavljanje poslova vezanih za dokumentaciju“.


Inicijativa SPOS-a za zasađivanje medonosnog drveća - Pčelarstvo | Agroklub.rs\nInicijativa SPOS-a za zasađivanje medonosnog drveća\nSve veći nedostatak pčelinje livadske paše i klimatske promene samo su deo razloga za zasađivanje medonosnog drveća.\nNakon 10 godina od prve inicijative, Savez pčelarskih organizacije Srbije (SPOS) ponovo je pokrenuo temu zasađivanja medonosnog drveća. Iako su pre jednu deceniju imali razumevanje nadležnih, nije bilo dovoljno novca, pa projekat nije uspeo. Zbog toga su odlučili da ponovo pokrenu inicijativu za pošumljavanje "u saradnji sa nadležnim stručnim organima Srbije, koji bi odredili vrste drveća koje bi se zasađivalo, shodno kvalitetu zemljišta koje će se pošumljavati na određenim lokacijama", stoji na njihovom zvaničnom sajtu.\nBrojni razlozi za zasađivanje medonosnog drveća\nNavode brojne razloge: sve veći nedostatak pčelinje livadske paše, klimatske promene i veće oscilacije dnevno - noćnih temperatura, sve veće podbacivanje bagremove paše, bespašni periodi tokom leta.\n"Posledice su nam jasne - slabljenje i gubitak velikog broja pčelinjih društava, kao i odustajanje od bavljenja pčelarstvom velikog broja početnika, što ne bismo smeli dozvoliti, zbog podmlađivanja pčelara, ali i zbog svih mladih ljudi i budućnosti zdravog života na našim prostorima", navode u SPOS-u.\nDodaju da se posebna važnost ovog problema ogleda u smanjenju konkurentnosti Srbije i ukupne pčelarske proizvodnje po kvalitetu i kvantitetu u nastupu na domaćem i stranom tržištu.\nPoziv da se dostave podaci i da se krene sa zasađivanjem\nSPOS je pozvao sva društva i udruženja pčelara da najkasnije do 1. septembra 2018. godine dostave realnu i preciznu potrebu za pošumljavanjem konkretnih prostora medonosnim drvećem, koje treba izraziti u hektarima, što približnije. "Može se raditi o privatnim i državnim parcelama, što treba navesti, te ćemo konkretne predloge preneti nadležnom Ministarstvu", navode.\nPozvali su pčelare pojedinci da od jeseni počnu samostalno da sade najmanje 10 medonosnih stabala godišnje, bagrema ili nekog drugog medonosnog drveća, kao što su: pitomi kesten, sofora, evodija, lipa, kelreuterija.\nKesten ili "žir bogova" ima plod koji spada u nutritivno visokovredne namirnice: 53 % čini voda, 2,9 g su belančevine, 44 g su ugljeni hidrati, a glavni sastojak je skrob sa oko... Pročitaj više »\nSPOS Medonosno drveće Pošumljavanje Bagrem Kesten Sofora Lipa Pčele Pšelinja paša


"Planule" akcije Komercijalne banke, indeksi miruju | Kamatica\nPočetna > vest > "Planule" akcije Komercijalne banke, indeksi miruju\n"Planule" akcije Komercijalne banke, indeksi miruju\nTekst objavljen: 07.04.2016 12:01\nDvodnevni silazni trend domaćeg tržišta akcija prekinut je juče uz dominaciju u trgovanju akcija Komercijalne banke. Ukupan promet na Beogradskoj berzi iznosio je 26,07 miliona dinara (0,21 milion evra).\nIndeks BELEX15 ojačao je za 0,44 odsto na 607,46 poena, a BELEXlajn je porastao za 0,24 procenta na 1.337,96 bodova.\nPrema izveštaju Wise brokera, ubedljivo najprometnija akcija bila je Komercijalna banka koja je, u nekoliko krupnih transakcija na ceni od 1.360 dinara, registrovala promet od 17,5 miliona dinara.\nAkcije Komercijalne su od početka godine izgubile na vrednosti 16,3 odsto, u očekivanju objave negativnog rezultata za 2015. Kako je nedavno i objavljeno, banka je prošle godine registrovala gubitak od 6,3 milijarde dinara usled valjanog iskazivanja pozicije otpisa i rezervisanja.\nIz same banke je saopšteno da je ovo jednokratni potez, te da je u prvom kvartalu ove godine već ostvarena dobit od 1,5 milijardi dinara.\nMeđu prometnijim akcijama bila je i Naftna industrija Srbije, koja je ponovo stizala do nivoa od 600 dinara, uz promet od 4,2 miliona. NIS je trgovanje završio u plusu 2,6 procenta na ceni od 593 dinara.\nGrađevinar Energoprojekt holding se oporavio 1,4 odsto na 1.000 dinara, uz realizaciju od 1,6 miliona, dok je vranjski Alfa plam bio gubitaš dana s padom od 2,3 procenta na 34.000 dinara, uz trgovanje vredno 0,6 miliona dinara.\nBlagi rast vrednosti na 2.475 RSD registrovala je Galenika Fitofarmacija, uz promet od 0,2 miliona dinara, dok je dobitnik dana bio zrenjaninski Dijamant, koji je skočio skoro 16 odsto na 40.000 dinara, ali uz neveliki promet.\nStrani investitori su realizovali 76,43 odsto trgovanja akcijama, s učešćem u kupovini od 85,69 procenata, a u prodaji 67,18 odsto.\nBeogradska berza Glavni indeks Beogradske berze promet na berzi akcije na berzi berzanski indeksi


U Srbiji oko 500 ljudi ima više od pola miliona evra na računu\nPrema podacima Narodne banke Srbije, u Srbiji 458 štediša na računima ima više od po pola miliona evra.\nIako je nepoznato koliko milionera živi u našoj zemlji, jer se takva evidencija ne vodi, ova statistika NBS u odre]enoj meri pokazuje takav podatak.\nPrenosi se da prema podacima NBS na kraju januara, te štediše na računima ukupno imaju 540 miliona evra. To znači da prosečna vrednost štednog uloga onih koji pripadaju ovoj grupi sa više od 500.000 evra iznosi oko 1,2 miliona evra, navodi Blic.\nInteresantno je da se broj ovih takoreći milionera povećava iz godine u godinu, jer ih je u 2018. godini bilo 351, a prethodne godine 378. Moglo bi se reći da vlasnici svih 458 štednih partija imaju veliko poverenje u banke sa ovih prostora, s obzirom na to da država u slučaju propasti banke garantuje samo za depozite do 50.000 evra.\nInstant plaćanja na prodajnim mestima trgovaca putem IPS sistema NBS postala realnost\nDelegacija MMF-a u poseti Srbiji\nNBS: Prošle godine 45.000 firmi i preduzetnika dugovalo 241 milijardu dinara


Učesnici su, uz domaćina, predsednika IO DDOR osiguranja Dr Giorgia Marchegiani-a, bili brojni respektabilni stručnjaci iz ove oblasti, a posebnu čast predstavljalo je učešće eksperta za zdravstveno osiguranje – Fiammete Fabris, osnivača i predsednice UniSalute, koji je vodeći osiguravač u oblasti zdravstvenog osiguranja u Italiji i Evropi i uslužuje preko 7 miliona klijenata.\nU panelu su čestvovali i dr Jasmina Knežević, osnivač i pokretač “Bel Medica” prve privatne bolnice u Srbiji, jedanog od najpopularnijih medicinskih brendova na Balkanu, kao i Dr Ronald Seeliger, CEO “Hemofarm”. Gosti panela bili su i pomoćnica republičkog ministra zdravlja Slađana Đukić, zamenica pokrajinskog sekretara zs zdravlje dr Ivanka Savić i predsednik Lekarske komore Srbije dr Milan Dinić.\nDomaćin, Dr Marchegiani, u svom obraćanju panelistima i auditorijumu istakao je: „Danas smo tu, da predstavimo naš novi proizvod zdravstvenog osiguranja “Zdravo da ste”. Pritom ćemo uzeti u obzir da je osiguranje, pored toga što je biznis i usluga društvu, koja zahteva saradnju mnogih učesnika u procesu. Kada smo odlučivali kako da koncipiramo ovu prezentaciju, uradili smo je obraćajući pažnju na dva aspekta: Prvo, vizija i iskustvo naše grupe Unipol, akcionara DDOR-a, koji je osnovao - prvo u Italiji, pre skoro 40 godina, osiguravajuće društvo, u potpunosti posvećeno zdravlju. Danas smo počašćeni prisustvom Fiammette Fabris, osnivača i Izvršnog direktora ove kompanije, jednog od najvećih eksperata iz ove oblasti ne samo u Italiji, već i u Evropi. Drugo je iskustvo regionalnih lidera u ovoj oblasti u Srbiji. Takođe bismo želeli da prenesemo jedno osnovno uverenje: zdravstveno osiguranje je oblast u kojoj su proizvodi usko povezani sa institucionalnim okvirom i gde je neophodno konstruktivno partnerstvo među igračima na tržištu zdravstvene zaštite i može da bude veoma produktivno. "Zdravo da ste" je samo prvi korak: DDOR i Unipol će nastaviti da istražuju potrebe klijenata i mogućnosti koje su na raspolaganju i koje su sposobne da dalje razvijaju proizvod u pravcu personalizacije, integracije sa preventivnim i pomoćnim uslugama. Da bih se usredsredio na naš pristup, dopustite mi da napomenem da naziv proizvoda podseća na prevenciju: pre nego što se govori o medicinskim troškovima, mora se voditi računa o sprečavanju bolesti. Mi ćemo to uraditi u saradnji sa srpskim institucijama kako bi bolje pokrili rastući jaz, koji postoji u svim zemljama sveta, između javnog sistema i mogućnosti koje nude zdravstvene tehnologije“, rekao je predsednik Izvršnog odbora DDOR osiguranja dr Giorgio Marchegiani.\nDr Jamina Knežević govorila je o počecima i razvoju privatnog zdravstva u Srbiji, u okviru kojeg trenutno radi oko 5.000 lekara i 15.000 medicinskog osoblja. Uloga osiguranja, u ovom slučaju DDOR-a je da pomogne pacijentima da koriste usluge privatne medicinske mreže i da konačno mogu da biraju način i instituciju u kojoj će se lečiti. Najveći doprinos odiguranja zdravstvenom sistemu je zapravo omogućavanje preventive zdravlja.\nPrvi čovek farmaceutske korporacije “Hemofarm” dr Ronald Seeliger, je u ime iskustva “Hemofarma”, kao vodeće generičke kompanije u Srbiji ukazao na izuzetnu važnost potreba pacijenata koje su različite i tako im treba i pristupiti. Sa zadovoljstvom je pozdravio ulazak DDOR osiguranja i na ovaj deo tržišta u Srbiji.\nU okviru panela, razgovaralo se o primerima i iskustvima dobrovoljnog zdravstvenog osiguranja u Italiji, povlasticama za građane kroz dobrovoljno zdravstveno osiguranje, upoređivani su državno i privatno zdravstveno osiguranje. Zatim, govorilo se o trenutnoj situaciji i potencijalnom razvoju - mogućnostima dobrovoljnog zdravstvenog osiguranja u Srbiji, evoluciji farmaceutske industrije kao važne karike dobrovoljnog zdravstvenog osiguranja, prednostima i iskustvima privatnih zdravstvenih ustanova sa dobrovoljnim zdravstvenim osiguranjem.\nOsnova strateškog plana rada i razvoja kompanije DDOR NOVI SAD je unapređenje postojećih i kreiranje novih proizvoda i usluga u oblasti osiguranja. Pri tom, klijenti su uvek na prvom mestu.\n“DDOR osiguranje brine o vašem zdravlju sa željom da vama i vašoj porodici pruži najbolju uslugu. Zajednički cilj nam je dugoročno očuvanje dobrog zdravlja i prevencija. Mnoge bolesti se danas leče, ali troškovi lečenja mogu biti veliki. Dobrovoljno zdravstveno osiguranje ima brojne prednosti, a najvažnije je što sami birate obim i vrstu zdravstvenih usluga koje vam odgovaraju. Dakle, sve je prilagođeno vašim potrebama i mogućnostima. Dobrovoljno zdravstveno osiguranje namenjeno je svim licima koja imaju svojstvo osiguranog lica u sistemu obaveznog zdravstvenog osiguranja Republike Srbije, a koja žele da im se pruži stručna, brza i kvalitetna zdravstvena usluga. Dobrovoljnim zdravstvenim osiguranjem mogu da budu obuhvaćeni i članovi uže porodice osiguranika (supružnici i deca)”, navodi DDOR osiguranje.\n- najviši nivo zdravstvene zaštite;\n- široku mrežu saradnika: preko 250 poliklinika, bolnica i specijalističkih ordinacija u celoj Srbiji;\n- prema potrebama klijenata kreirana su osiguravajuća pokrića;\n- klijenti mogu da izaberu za sebe odgovorajući paket i godišnje osigurane sume za zdravstveno osiguranje, u rasponu od 1.000 do 100.000 evra.\nDobrovoljnim zdravstvenim osiguranjem pokriveni su troškovi vanbolničkog, kao i vanbolničkog i bolničkog lečenja (hospitalizacije). Ovim osiguranjem moguće je ugovaranje zdravstvene zaštite trudnica i porođaja.\nDetaljniji podaci dostupni su na sajtu www.ddor.co.rs/zdravodaste, a odgovore na pitanja u vezi sa dobrovoljnim zdravstvenim osiguranjem možete dobiti pozivanjem medicinskog kontakt centra na broj 021 480 22 00.\nTradicija kompanije “DDOR Novi Sad” a.d.o. duga je više od 70 godina. Od 2012. godine deo je vodeće Italijanske grupe Unipol Gruppo S.p.A. koja je na drugom mestu po učešću na tržištu u Italiji sa ostvarenih 12,3 milijardi EVRA u 2018. godini i koja uslužuje više od 15 miliona klijenata. DDOR osiguranje u Srbiji sa svojim timom od 1.400 zaposlenih, preko svoje jake i razgranate mreže sa više od 105 internih i 640 eksternih prodajnih mesta, uslužuje preko polamiliona klijenata, a zauzima treće mesto po tržišnom učešću sa premijom od preko 12 milijardi dinara.Investira značajna sredstva, više od 5 miliona EVRA u zajedincu u kojoj posluje i to sa važnim projektom za bezbednost u saobraćaju, Zvanično je osiguranje Olimpijskog tima Srbije i Olimpijskog komiteta Srbije


Ako ugase FAP, Priboj je mrtav grad! Danas 60-ti rođendan FAP-a - video - foto - Sandžak Haber - Sandžačke Internet Novine\nNaslovnaSandžakPribojAko ugase FAP, Priboj je mrtav grad! Danas 60-ti rođendan FAP-a -...\nRadnici fapa 60-ti rođendan Fabrike nastavljaju na barikadama uz blokadu pruge. Danas su imali najveću podršku građana od početka štrajka. Prvo su im se jutros pridružili taksisti, zatim su ih posetili učenici starijih razreda srednjih škola , dok su im preduzetnici sa Trga Fapa poslali pravu rođendanski tortu. Očekuje se najavljeni dolazak radnika iz sindikata zdravstva.\nprotest radnici FAP\nPrethodni tekstSpektakularna proslava Dana Republike na Bosforu / video\nSledeći tekstPlav: „Modro blago“ čeka na planini


Dokazan šverc Čačana - SPORTSKI ŽURNAL\nDokazan šverc Čačana\n07 decembar, 2017 3\nOdluke disciplinskog sudije Fudbalskog saveza Regiona zapadne Srbije\nŽalba Trepče na utakmicu sa Slobodom, u 13. kolu zone „Morava”, urodila je plodom. Meč je registrovan službenim rezultatom za ekipu iz Kosovske Mitrovice, a klub iz Čačka nakdano je ostao bez još jednog boda.\nTrepča se žalila na „šverc” igrača, a disciplinski sudija FSRZS dokazao je da je Đorđe Ružičić igrao na tuđu legitimaciju. Sporni fudbaler kažnjen je sa šest meseci zabrane igranja, a Nenad Jovičić, predstavnik Slobode, godinu dana neće moći da radi u fudbalu.\nGoran Baroš je pod suspenzijom bio u timu Arsenala, protiv Bana iz Raške, i kažnjen je sa tri meseca zabrane igranja. Utakmica je registrovana službenim rezultatom za Raščane, Arsenalu je oduzet bod, a LJubiša Lazić, predstavnik kragujevačkog zonaša, biće bez fudbala četiri meseca.\nIsti problem bio je na utakmici zone „Dunav”, Rudar 2001 – Morava (VP). Marko Suzić, fudbaler kostolačkog zonaša neće na teren tri meseca, Milan Stevanović, predstavnik kluba, kažnjen je sa četiri meseca rada u fudbalu, a klubu je oduzet bod.\nBorac iz Lešnice, posle duela s Radnički Stobeksom, u 12. kolu zone „Drina”, zbog slabe organizacije, kažnjen je sa dve utakmice zabrane igranja na svom terenu, uslovno na šest meseci.\nPolimlje je, posle meča sa Drinom iz LJubovije, kažnjeno sa 20.000 dinara jer su sa razglasa čule uvrede na račun pojedinih sportskih radnika i sudija. Predsednik Milivoje Matović, treba da plani deset hiljada dinara jer je ulazio u svlačionicu sudija i pretio jednom od pomoćnika, a fudbaler Zvonko Šiljak, propustiće dve utakmice, jer je takođe pretio sudijama.\nja · 07 decembar, 2017 13:06\ngičin ja · 07 decembar, 2017 14:42\nKol · 07 decembar, 2017 16:20


Od ponedeljka stižu Fajzerove vakcine, prve doze idu u staračke domove\nSkoro 5 hiljada prvih doza vakcine kompanije „Fajzer“ stižu u Srbiju u ponedeljak ili utorak, a primiće ih korisnici staračkih domova. Dozvola je izdata juče u Agenciji za lekove i medicinska sredstva Republike Srbije, a vakcinacija je besplatna.\nMinistar zdravlja Zlatibor Lončar je naveo da je uvozna dozvola za vakcine kompanija „Fajzer“ i „Biontek“ izdata juče u Agenciji za lekove i medicinska sredstva Republike Srbije i da prve doze stižu onako kako je obećano do kraja godine.\n„To je veliki uspeh ako se zna da samo nekoliko zemalja u Evropi i svetu može da se pohvali da će u tom periodu imati vakcine“, rekao je Lončar.\nOčekuje se da će dozvolu dobiti i drugi proizvođači, te da će građani Srbije imati mogućnost da izaberu vakcinu, uz napomenu da će vakcinacija biti besplatna.\nMere na snazi i ovog vikenda\n„Te mere su neophodne kako bi se sačuvao zdravstveni sistem, istakao je on i objasnio da postoji ogroman pritisak za mesta na odeljenjima za intenzivnu negu, gde je neophodno da pacijenti primaju kiseonik“, kaže Lončar.\n„Mi više od toga ne možemo da proizvedemo. Osim toga i sistemi kroz koje prolazi kiseonik su preopterećeni i nisu napravljeni za toliki protok“, rekao je ministar.\nČlanovi Kriznog štaba zasedaće ponovo u ponedeljak, kada će analizirati aktuelnu epidemijsku situaciju.\nPrethodni tekstVelika zagađenost vazduha u Nišu, savet građanima da ne izlaze\nSledeći tekstNišville otpušta polovinu zaposlenih, razmišlja se i o gašenju festivala


Palmer: SAD će reagovati ukoliko dođe do pokušaja narušavanja suvereniteta BiH – Fokus.ba\nPalmer je za TV "N1" rekao da SAD sa članom Predsjedništva BiH Miloradom Dodikom komuniciraju, iako je pod američkim sankcijama, jer poštuju instituciju Predsjedništva BiH\nIzaslanik američkog državnog sekretara za zapadni Balkan Matthew Palmer izjavio je večeras da u fokusu američke politike nije takozvani “Dejton dva”, kao i da će SAD reagovati ukoliko dođe do pokušaja narušavanja suvereniteta BiH.\nPalmer je za TV “N1” rekao da SAD sa članom Predsjedništva BiH Miloradom Dodikom komuniciraju, iako je pod američkim sankcijama, jer poštuju instituciju Predsjedništva BiH.\nKada je riječ o NATO-u, Palmer je naglasio da je Program reformi BiH izvještaj koji jača partnerstvo BiH i Alijanse, a cilj je da BiH bude bolji partner ovom savezu.\n“Sada smo fokusirani da radimo na partnerima u BiH kako bismo ojačali sektore odbrane. Kada pitanje članstva bude zrelo u tom će slučaju BiH biti kvalifikovana da ih donese”, rekao je on, naglasivši da se ništa neće desiti nakon dostavljanja izvještaja.\nNa pitanje da prokomentira izjave francuskog predsjednika Macrona o “povratku džihadista u BiH” te da je “BiH tempirana bomba”, kazao je:\n“Suludo je opisivati BiH kao tempiranu bombu, to je zemlja sa evropskom budućnošću. Zato je važno da svi zajedno radimo na tome, da BiH sa svim partnerima se bavi sigurnosnim problemima, da institucije BiH budu dovoljno jake da odgovore izazovima i da se omogući napredak na EU putu i rješavanje sigurnosnih problema na Zapadnom Balkanu je važan dio evropske perspektive”, kazao je Palmer.\n“Kada bi priznali jedni druge, mogli bi da riješe sporna pitanja kao susjedi”, smatra Palmer i ističe da je povod za pregovore to što i Srbija i Kosovo teže ka Evropi, te da je, stoga, nephodno vidjeti kakvi kompromisi su neophodni da bi se ostvario napredak.\n“Mislim da smo za sve na zapadnom Balkanu bolji partneri od Rusije, i učinićemo sve da to jasno kažemo liderima i građanima regiona”, izjavio je Matthew Palmer.


Otvoreni podaci u obrazovanju – Opservatorija društvenih inovacija\nOtvoreni podaci u obrazovanju\nLara Lebedinski October 26, 2019 December 10, 2019 Blog\nProsvetni karton za osnovne i srednje škole\nKada se priča o otvorenim podacima, često se naglašava da otvaranjem svojih podataka javne institucije daju uvid građanima u svoje funkcionisanje, stvaraju poverenje između uprave i građana i omogućavaju građanima da vrše neki vid kontrole nad upravom. Međutim pored ove funkcije, određeni otvoreni podaci mogu da pomognu pojedincima da donesu informisane odluke. U oblasti obrazovanja otvaranje podataka može da ima ovu potpunu drugu funkciju, a to je da objedini informacije o obrazovnim institucijama i pomogne građanima da donesu bolju odluku prilikom odabira škola ili univerziteta. Takozvani prosvetni karton za škole ili statistika tržišta rada o diplomiranim studentima su dva primera kako otvoreni podaci mogu da koriste jednom velikom broju ljudi u donošenju odluka.\nU Americi i Velikoj Britaniji, ali i u nekim drugim zemljama, javne institucije (npr. Ministarstvo prosvete ili neka druga relevantna institucija) omogućavaju građanima da na jednom portalu pristupe objedinjenim informacijama o osnovnim i srednjim školama kako bi se bolje informisali o ponudi svake škole, uporedili škole, i na kraju, u skladu sa željama i potrebama deteta, doneli bolju odluku prilikom odabira škole. Interesantno je da je u Srbiji Zavod za vrednovanje kvaliteta obrazovanja i vaspitanja (ZVKOV) razvio Prosvetni karton tj. definisao set podataka koji su bitni i relevantni o osnovnim i srednjim školama. Iako neke škole u Srbiji čak stavljaju na svoj sajt podatke iz Prosvetnog kartona, ovo nije obaveza i zapravo ovi podaci mogu da se nađu samo za nekolicinu škola. Predlog ZVKOV-a je da Prosvetni karton sadrži podatke o školi, o obrazovnom kadru, resursima, obrazovnoj sredini i podatke o postignućima učenika. Primera radi, kada bi ovi podaci bili dostupni, roditelji bi mogli da vide za svaku školu koliko đaka je upisano u školu, koja je obrazovna struktura učitelja i nastavnika (da li ima nestručnih nastavnika?), koji jezici mogu da se uče u datoj školi, da li škola ima boravak, koje vannastavne aktivnosti nudi škola svojim đacima, da li postoji fiskulturna sala, koje su rezultate đaci ostvarili na maloj maturi, itd. Potrebno je napomenuti da postoji neslaganje među stručnjacima da li je dobro javno objaviti podatke o postignućima učenika date škole ili to može da ima negativne posledice. Cilj ovog teksta nije da se bavi ovom problematikom iako ja smatram da je pravo građana da dobiju raspoložive informacije, a da je obaveza države da deluje kada neka škola ima loše kvantitativne pokazatelje.\nMinistarstvo prosvete, nauke i tehnološkog razvoja u Srbiji je napravilo jedan korak u dobrom smeru otvorivši određene podatke o školama i oni su sada dostupni na portalu otvorenih podataka Ministarstva , međutim utisak je da ipak dosta podataka koji su bitni i relevantni za roditelje i decu (a recimo predviđeni Prosvetnim kartonom) ipak nedostaje u sirovim podacima.\nIshodi diplomiranih studenata na tržištu rada\nJoš jedan skup podataka koji može da bude veoma interesantan jednoj većoj grupi građana, u ovom slučaju budućim studentima, bi bili osnovni podaci o ishodima na tržištu rada diplomaca pojedinačnih studijskih programa. Povezivanje podataka o diplomiranim studentima, kojima raspolažu fakulteti, sa podacima iz Centralnog registra obaveznog socijalnog osiguranja o periodima zaposlenosti sa podacima Nacionalne službe za zapošljavanje o periodima nezaposlenosti (preko jedinstvenog matičnog broja građana) bi omogućilo da se budući studenti informišu o situaciji na tržištu rada za pojedinačne studijske programe pre nego što donesu odluku o studiranju. Podaci koji bi mogli potencijalnim studentima da se daju su na primer, kolika je šansa da se zaposle u svojoj struci u nekom određenom vremenskom roku (na primer godinu dana), koja je prosečna plata diplomaca date oblasti nakon određenog vremenskog perioda, u kom sektoru se zapošljavaju diplomirani studenti, itd.\nKako bi dosta ljudi koristilo otvorene podatke nije dovoljno da se oni učine dostupnim u mašinski čitljivom formatu, već je potrebno da se oni adekvatno predstave i da se napravi jednostavna platforma na kojoj bi zainteresovani lako mogli da pristupe podacima i nađu relevantne podatke. Projekat UNDP-a u partnerstvu sa Kancelarijom za informacione tehnologije i elektronsku upravu koji podržava otvaranje podataka  je podstakao neke institucije da učine dostupnim svoje podatke, međutim deluje da poslednji korak, a to je predstavljanje podataka u formatu koji je dostupan većem broju ljudi nedostaje.\nUzimajući u obzir da za obrazovanje i obrazovne institucije vlada veliko interesovanje građana, deluje da bi proces i ideja otvaranje podataka moglo da dobije vetar u leđa kada bi se napravili portali koji bi prikazali otvorene podatke o školama i fakultetima na pristupačan način.\n Otvoreni podaci Ministarstva porsvete, nauke i tehnološkog razvoja: http://opendata.mpn.gov.rs\n Portal otvorenih podataka Republike Srbije: https://data.gov.rs\nPrevious Slobodan softver\nNext Tviter kao ostrvo slobode u zarobljenoj državi: Dinamika protesta #1od5miliona


Aston Vila odbila ponudu Sitija za Milnera : Nadlanu.com\nAston Vila odbila ponudu Sitija za Milnera\nBEOGRAD, 20. maja 2010. (Beta) - Uprava engleskog fudbalskog kluba Aston Vile odbila je ponudu Mančester sitija od 20 miliona funti za igrača Džejmsa Milnera, preneli su u britanski mediji.\nBritanski Skaj preneo je da je Mančester siti u sredu poslao ponudu Aston Vili od 20 miliona funti za Milnera, ali da trener ekipe iz Birmingema Martin O'Nil ne želi da pusti fudbalera sredine terena.\n"Mančester siti nam je poslao ponudu za Džejmsa Milnera i mi smo je odlučno odbili. Posle Svetskog prvenstva razgovaraćemo s fudbalerom i njegovim agentom o potpisivanju novog, višegodišnjeg ugovora", navodi se u saopštenju kluba.\nMilner se nalazi u Austriji na pripremama reprezentacije Engleske za Svetsko prvenstvo. On je ove sezone dobro igrao, pa ga je Udruženje profesionalnih fudbalera proglasilo za najboljeg mladog fudbalera godine.\nMilner je 2008. godine iz Njukasla prešao u Aston Vilu i tada je potpisao četvorogodišnji ugovor vredan 12 miliona funti.\nSelektor Engleske Fabio Kapelo nedavno je izjavio da je Milner "budućnost" engleskog fudbala i da je veoma blizu odlaska na Mundijal u Južnu Afriku.


Dugovi privrede u RS-u dostigli 16 milijardi KM - Klix.ba\nbiznis Dugovi privrede u RS-u dostigli 16 milijardi KM\nDugovi privrede u RS-u dostigli 16 milijardi KM\n27.12.2015. u 10:35\nRepublika Srpska privreda Privredna komora RS\nZaduženost privrede u Republici Srpskoj dostigla je gotovo 16 milijardi KM.\n"Ukupne obaveze privrede u 2014. godini iznosile su 15,76 milijardi KM, od čega na dugoročne obaveze otpada 6,7 milijardi KM, a na kratkoročne 9,07 milijardi KM", rečeno je za Fenu u entitetskoj Privrednoj komori.\nZabrinjavajući je podatak da su, u odnosu na 2012. godinu, ukupne obaveze povećane za čak 996,62 miliona KM ili 6,7 posto, od čega su dugoročne obaveze veće za 1,11 milijardi KM ili za 19,9 posto, dok su kratkoročne obaveze lani u odnosu na kratkoročne obaveze u 2012. smanjene za 113,63 odnosno za 1,2 posto.\nU poređenju s 2008. godinom, ukupne obaveze u prošloj godini povećane su za 6,29 milijardi KM ili za čak 66,4 posto.\nPovećanje dugoročnih obaveza iznosi 3,62 milijarde KM ili 117,4 posto, dok je rast kratkoročnih obaveza 2,71 milijardu KM, odnosno 42,7 posto.\nZaduženost privrednih subjekata u RS još je izraženija u poređenju s nekoliko godina ranije.\nNaime, ukupne obaveze privrede u 2014. u odnosu na 2005. godinu povećane su za čak 9,98 milijardi KM ili za 172,6 posto.\nPovećanje dugoročnih obaveza iznosi 5,03 milijarde KM ili nevjerovatnih 301,3 posto, dok je rast kratkoročnih obaveza iznosio 4,95 milijardi KM ili 120,4 posto. Istovremeno, u 2014. godini neto obrtni kapital je imao trend rasta u odnosu na 2012. godinu. Lani je iznosio 349,58 miliona KM, što je za 144,81 milion KM, odnosno za 70,7 posto više u odnosu na dvije godine ranije.\nMeđutim, u odnosu na 2008. godinu neto obrtni kapital u 2014. smanjen je za čak 580,28 miliona KM ili za 62,4 posto, dok je u odnosu na 2005. u prošloj godini povećan za 280,52 miliona KM ili za 406,2 posto.\nUkupan prihod, koji su ostvarila 9.129 pravna subjekta u RS u prošloj godini, iznosio je 17,24 milijarde KM, što je u odnosu na ostvareni ukupni prihod u 2012. manje za 723,97 miliona KM, odnosno četiri posto.\nNeto dobit ostvarena u privredi RS u 2014. godini iznosila je 906,87 miliona KM, što je za 32,42 miliona KM, odnosno za 3,7 posto više od ostvarene neto dobiti u 2012. godini.\nMeđutim, neto gubitak privrede lani je iznosio je 982,39 miliona KM što je za 257,62 miliona KM, odnosno za 35,5 posto više u odnosu na gubitak ostvaren u 2012., rečeno je za Fenu u Privrednoj komori RS.\nU RS-u za deset mjeseci utajeno skoro tri miliona KM poreza\n30.11.2019. u 21:34\n7h 9min 32\n8h 17min 45\n11h 11min 7\n11h 51min 3\n13h 15min 25


Mihajlović: Svaki dan trgovinske blokade vraća regiju unazad\nOd početka je Prištini trebalo biti jasno da Srbija neće promijeniti svoju poziciju u vezi s Kosovom, kaže Mihajlović (Vlada Republike Srbije)\nPotpredsjednica Vlade Srbije Zorana Mihajlović izjavila je da trgovinska blokada koju provodi Kosovo ne može promijeniti poziciju Srbije, ali da njen nastavak prijeti vraćanjem cijele regije u prošlost.\n“Ako kosovski Albanci žele dobre odnose sa Srbima i stabilan region, onda je potrebno da Priština odmah prekine sa blokadom koja preti da preraste u humanitarnu krizu.\nBolju budućnost za građane možemo napraviti samo ako imamo mir, stabilnost i uslove za normalan život i ekonomski napredak u celom regionu, a nikako onemogućavanjem lečenja i snabdevanja hranom, i uvođenjem trgovinskih barijera kakve ne postoje nigde u Evropi”, navodi se u saopćenju iz kabineta vicepremijerke Mihajlović.\n‘Što prije ukinuti takse’\nDodaje da se jednostranim potezima Kosova negiraju svi napori na uspostavljanju boljih odnosa u regiji, iako je jasno da primjena ekonomskog ili bilo kog drugog nasilja ne može pokrenuti dvije strane naprijed, nego samo vratiti čitavu regiji u prošlost.\n“Od početka je Prištini trebalo da bude jasno da Srbija neće promeniti svoju poziciju u vezi s Kosovom pod pritiskom ekonomske blokade. Zato je važno da se takse na srpsku robu što pre ukinu, kako građani ne bi trpeli i kako bi mogao da se nastavi dijalog o budućnosti Kosova”, dodaje Mihajlović.\nVlada Kosova donijela je odluku o uvođenju taksi od 100 posto na robu iz Bosne i Hercegovine i Srbije.\nŠta je prava pozadina najnovijeg zaoštravanja odnosa Beograda i Prištine: vanredni izbori, međunarodna konferencija o Kosovu ili oboje?\nRama: Carine Srbiji i BiH su iracionalne, ali razumljive\nAlbanski premijer kaže da je uspostavljanje povećane carine za 100 posto na proizvode iz Srbije i BiH, iracionalna, ali razumljiva odluka.\nPremijer Kosova kaže da podržava dijalog sa Srbijom i poštuje dostignuća i obaveze koji su iz njega nastali.


Uloga civilnog sektora u povezivanju lokalnih i nacionalnih epidemioloških izazova - Link plus\nVeselina Radanov Pelagić 1, Nataša Vukmirović 2, Stela Strsoglavec 3, Darko Drobnjak 4, Dunja Kovač 1\nEduca humana, Beograd\nKinološka akademija, Beograd\nRad je objavljen u Zborniku radova Simpozijuma 16. Epizootiološki dani Srbije\nKljučne reči : organizacije civilnog društva, Vlada Republike Srbije, veterinarska politika, zdravlje životinja\nOrganizacije civilnog društva (OCD) imaju jednu od temeljnih uloga u razvoju Republike Srbije u poboljšanju razvoja, demokratizacije i samoorganizovanja društva. Istovremeno, društvo i Vlada pružaju podršku državi kroz svoju Kancelariju za saradnju sa civilnim društvom. OCD predstavljaju korektivni faktor u reformskim procesima, koje Vlada sprovodi. Smernice za uključivanje organizacija civilnog društva u proces donošenja propisa Vlade RS i Strategija za podsticajno okruženje za razvoj civilnog društva, potvrđuju nameru Vlade da podrži OCD, da uzmu aktivno učešće u postupcima donošenja propisa što podrazumeva pravovremenu dostupnost informacija, uključivanje, savetovanje i partnerstvo organizacija civilnog društva sa državnim organima. Dalje izmene pravnog okvira i podizanje kapaciteta javne uprave i civilnog društva treba da omoguće efikasnije uključivanje javnosti u proces kreiranja zakona i drugih instrumenata javnih politika u svim fazama.\nOCD imaju važnu ulogu naročito kada Vlada i privatni sektor pokazuju manju zainteresovanost za promene u razvoju, što su različite studije pokazale u svetu. Zapaženo je da širom sveta OCD pružaju podršku modernoj poljoprivredi u svim njenim sektorima, uglavnom u povećanju produktivnosti za komercijalne svrhe, u sektorima održivosti, bezbedne hrane, zdravlja životinja i održive životne sredine. Tako su LIECA u SAD i mnoge OCD u Indiji imale značajan uspeh u upravljanju poljoprivredom, organskom poljoprivredom, zdravlju ljudi i životinja i promovisanju očuvanja vode i njenog kvaliteta.\nKad su u pitanju profesije od nacionalnog značaja, kao što je to veterinarska medicina, OCD su u razvijenom svetu i zemljama u razvoju svojim strateškim organizovanjem opredelile za rad u uključivanju u umrežavanje privatne prakse i davanju usluga, kako bi taj sektor osigurao svoju održivost. The community-based animal health workers model CBAHW je model, koji je korišćen u pružanju zdravstvenih usluga životinjama, u reformi veterinarske službe. Postoje istraživanja o značaju modela još iz 1980 i 1990. godine. IBAR’s Community-based Animal Health and Participatory Epidemiology (CAPE) je program koji su koristile organizacije civilnog društva u afričkim zemljama i u Aziji. U toku istraživanja program je nailazilo na otpor zvaničnih vladinih statutarnih tela sa tvrdnjom da se pristup modela zdravstvene zaštite ne uklapa u postojeće tehničke, pravne i političke okvire.\nMeđutim, ovaj model je privukao pažnju civilnog sektora na svim kontinentima jer je ukazao da i ima nekoliko prednosti: da organizuje i mobiliše prikrivene pijace za zdravstvenim uslugama, olakša razvoj daljih tržišta (pijaca), promoviše protok informacija između ključnih aktera i smanjuje ukupne transakcione troškove pružanja usluga. U više zemalja ga preporučuju kao model koji treba da integriše svoje aktivnosti u sistem formalnog pružanja zdravstvenih usluga, posebno u rasparčanim i malim gazdinstvima na velikim razdaljinama u razvijenom svetu i zemljama u razvoju.\nVlada Srbije je prepoznala civilni sektor kao svog partnera, a kako ćemo da iskoristimo smernice Vlade Srbije u veoma značajnom sektoru veterinarskih politika, ostaje na nama.


PROGRAM KAPITALNIH INVESTICIJA 2018-2020\nProgram Kapitalnih Investicija ( PKI ) Grada Bihaća za period 2018 – 2020 godina je dokument koji predstavlja trogodišnji plan kapitalnih prioriteta Grada Bihaća i javnog je karaktera.\nKako je to BFC i MEG projektom definirano, najveće šansu za dobijanje sredstava će imati one zajednice lokalne samouprave koje za dodatno finansiranje prezentiraju razvojne, a ne pojedinačne Planove, zbog čega PKI treba da u najvećoj mjeri sadrži projekte koji se tiču razvojnih planova. PKI je osnovni i jedini način za dobijanje vanjskih sredstava, donacija, grantova i subvencija, a ne isključuje i finansiranje inostranih sponzora, iz predpristupnih fondova, koji zahtjevaju postojanje Plana. Osnovni cilj Programa Kapitalnih Investicija Grada Bihaća za period 2018 – 2020 godina je usklađivanje razvojnih projekata sa realnim izvorima finansiranja za njihovu realizaciju obzirom da raspoloživa budžetska sredstva nisu uvijek dovoljna za višegodišnje finansiranje razvojnih projekata.\nProgramom kapitalnih investicija (PKI) Grada Bihaća definisani su prioriteti na osnovu Strateškog razvojnog plana, planova gradskih Službi vezano za javne investicije, Javnih preduzeća, Javnih ustanova i Dokumenta okvirnog Budžeta (DOB), uz uključenje u izradu dokumenta poslovne zajednice, Savjeta za ekonomski razvoj i udruženja građana. PKI omogućava rangiranje projekta po određenim kriterijima što daje osnovu za kvalitetnije donošenje razvojnih investicijskih odluka i optimalnu alokaciju razvojnih resursa, a sadrži podatke o projektima po sektorima i podnosiocima prijedloga projekata, po izvorima, vrsti i načinu finansiranja u trogodišnjem periodu prema principu 1+2.\nProjekti za PKI dostavljeni su na posebnom obrascu koji sadrži sadrži sedam cjelina: osnovne informacije o projektu, relevantnost/cilj projekta, dinamika realizacije, finansijski plan, projektnu dokumentaciju, povezanost sa drugim investicijama/institucijama i opis efektivnosti projekta.\nIzrada dokumenta PKI je podrazumjevala radne sastanke neformalnog koordinacionog tima za izradu PKI: Službe gradske uprave, menadžmenti Javnih preduzeća, Javnih ustanova i Savjeta za ekonomski razvoj, kao i elektronsku i pisanu korespodenciju sa koordinacionim timom i nevladinim sektorom - udruženjima građana, kako bi se ispoštovali zadani rokovi i definirali stvarni prioriteti uz realnu pretpostavu realizacije svih projekata koji budu uvršteni u PKI.\nPKI 2018 – 2020 godine je trogodišnji plan i revidirana verzija donešenog dokumenta PKI 2016 – 2021 godine, a za njegovu izradu korišteni su sljedeći kriteriji:\nda projekti, za koje je potrebno sufinansiranje Grada, budu prioritetni projekti i projekti koji će se objektivno moći realizirati;\nda je projekat usuglašen sa planskim dokumentima Grada Bihaća (Budžet, Strategija, Dokument okvirnog Budžeta.);\nda za projekat za koji nije potrebno sufinansiranje Grada Bihaća imaju obezbjeđena ili pretpostavljena sredstva vanjskih izvora (viših nivoa vlasti, međunarodnih org., pretpristupnih fondova EU i drugi izvori);\nda je projekat od značaja za buduće investitore;\nda projekat potiče privredni razvoj Grada Bihaća;\nMaterijali vezani za razvojne dokumente Grada Bihaća:\nIzvještaj o implementaciji Strategije za 2018. godinu\nPlan implementacije razvojnih projekata za 2019. godinu\nPlan implementacije razvojnih projekata za 2019-2021. godina\nProgram Kapitalnih Investicija 2018-2020. godina\nOdluka GV o usvajanju Izvještaja o PKI za 2018.godinu\nLokalni ekoloski akcioni plan opcine Bihac 2012 - 2017\nUrbanisticki plan grada Bihaca 2010-2030 god\nStrategija komuniciranja Bihac\nPlan infrastrukturnog razvoja Grada Bihaća za 2018. godinu\nIzvještaj o realizaciji Programa kapitalnih investicija Grada Bihaća u 2018.godini


Vlada FBiH izdvojila 200.000 KM za nastavak podrške projektu Via Dinarica - Privredna štampa\nU povodu 27. septembra, Svjetskog dana turizma, u Federalnom ministarstvu okoliša i turizma ministrica Edita Đapo potpisala je sa zamjenikom rezidentne predstavnice Razvojnog programa Ujedinjenih nacija (UNDP) BiH Sukhrobom Khoshmukhamedovim ugovor o sufinansiranju projekta Via Dinarica u vrijednosti od 200.000 KM koje je ovo ministarstvo izdvojilo za dalju podršku projektu.\nPrva faza projekta Via Dinarica završena je krajem prošle, a realizacija naredne krenula je u ljeto 2018. i trajat će do 2021. godine. Težište druge faze projekta bit će na jačanju Via Dinarica kao međunarodno priznate platforme za lokalni ekonomski rast, ali i na snažnijem učešću lokalnih zajednica u njenom održavanju i razvoju.\nProjekt Via Dinarica predstavlja odličan primjer kako turizam može doprinijeti svim dimenzijama održivog razvoja – ekonomskoj, društvenoj i okolišnoj – i svakom od 17 globalnih ciljeva održivog razvoja.\nTurizam donosi blagostanje i unapređuje životni standard širom svijeta, a obilježavanje ovog datuma predstavlja jedinstvenu priliku za promociju doprinosa turizma održivom razvoju, saopćeno je iz Federalnog ministarstva okoliša i turizma.\n"Via Dinarica"Federalno ministarstvo okoliša i turizmapodrška


UNWTO: Pad međunarodnih turističkih dolazaka do 3 odsto? - Novosti - Turistički svet\nUNWTO: Pad međunarodnih turističkih dolazaka do 3 odsto?\n09. Mart 2020\nBroj međunarodnih turističkih dolazaka mogao bi ove godine zbog širenja korona virusa u svetu da opadne prvi put posle svetske finansijske krize 2009. godine, objavila je Svetska turistička organizacija (UNWTO), revidirajući prethodne procene o značajnom rastu međunarodnog turizma.\nKako prenosi Seebiz, UNWTO, organizacija u okviru UN, saopštila je u petak da bi u ovoj godini broj međunarodnih turističkih dolazaka mogao pasti između 1 i 3 odsto.\nKako je istaknuto, pad broja dolazaka rezultirao bi gubitkom od 30 do 50 milijardi američkih dolara u međunarodnim primanjima od turizma. Ako se te procene ostvare, biće to prvi godišnji pad broja međunarodnih dolazaka turista od 2009. godine, kada je globalna finansijska kriza snažno pogodila i turistički sektor.\nPrema novim procenama UNWTO-a, najviše će biti pogođen azijsko-pacifički region, gde se očekuje pad turističkih dolazaka od devet do 12 odsto. Ta organizacija ukazuje da ograničenja putovanja i otkazivanja letova značajno umanjuju ponudu turističkih usluga, dok potražnja slabi.\nUNWTO savetuje zemljama da ne nameću ograničenja putovanja i poziva na finansijsku i političku potporu za mere usmerene na oporavak turizma.\nKina, odakle dolazi najveći broj turista, a u kojoj je i žarište epidemije, uvela je drakonske karantine i ograničenja putovanja kako bi zaustavila širenje bolesti.\nOdredišta koja će najviše biti pogođena zbog pada dolazaka kineskih turista najverovatnije će biti SAD, Tajland i Japan, ocenjuje UNWTO.


Odgovorni za paljenje Ambasade SAD i dalje zaštićeni\nMilan Živanović u sudu u Beogradu, 20. septembar 2012.\nČetiri i po godine posle paljenja američke ambasade i pogibije jednog demonstranta u Beogradu, posle protestnog mitinga povodom proglašenja nezavisnosti Kosova, pala je prva presuda.\nStudent ekonomije Milan Živanović je osuđen na godinu dana zatvora zbog krađe kožne jakne vredne hiljadu dinara, rukavica 1.000 dinara, punjača za baterije u vrednosti od 50 dinara i rukavice od 400 dinara, a oslobođen optužbe za paljenje ambasade. I to je sve što je pravosuđe Srbje učinilo u vezi sa divljanjem po Beogradu u noći 22. februara 2008. godine, kada je zbog nasilja nad stranim predstavništvima Srbija imala i ozbiljne političke posledice.\nŽivanovićev advokat Bane Janev rekao je novinarima da je zadovoljan presudom, i dodao da se njegov klijent „branio istinom“. Evo kako on obrazlaže tu „istinu“:\n„A istina je da je on na kritičnom mestu u kritično vreme bio jedino i isključivo vođen razlozima jakog patriotizma koji je želeo da pokaže na jedan simboličan način – postavljanjem srpske pored američke zastave. Zaista, u toku postupka nije izveden nijedan dokaz koji bi ukazao na suprotno, dakle da je Milan Živanović imao bilo kakve destruktivne, rušilačke namere, da pali, krade, ubija i tako dalje. Što se tiče teške krađe, radi se o jednoj jakni, izuzetno male vrednosti, koja se kod njega zadesila iz razloga što je želeo da se zaštiti od hladnoće.“\nTih februarskih dana, patriotizam se još jednom dokazivao neodmerenim rečima, neodmerenim emocijama, i na kraju nasiljem. Podsetimo na atmosferu tog 22. februara 2008 godine u Beogradu. Slušate tadašnjeg premijera Vojislava Koštunicu, tadašnjeg glavnog opozicionara drugog čoveka radikala Tomislava Nikolića, crkvenog velikodostojnika Amfilohija Radovića i deo patriotskog umetničkog programa:\nZašto se ne procesuiraju nalogodavci\nNakon mitinga u Beogradu je nastao haos. Najpre napad na američku ambasadu odakle se policija povukla. Na scenu su stupili oni koji još od Arkanovog vremena obavljaju naručene poslove, kaže advokat Srđa Popović.\n“Oni možda imaju i svoj motiv, ali taj motiv mislim da ne ide dalje od toga da se malo provedu i da se, kako oni kažu, malo pošibaju”, smatra Popović.\nSud tokom donošenja presude za paljenje Ambasade SAD\nČetiri godije kasnije ostaje bez odgovora pitanje zašto se ne procesuiraju oni koji su najodgovorniji. Svi naši sagovornici podsećaju da je bilo jasno da se policija u jednom trenutku povukla, da je stigla naredba da se ne brani ambasada.\n“I postoje jasne indicije da je ta naredba da se povuku policijske snage ispred američke ambasade došla sa veoma visokog nivoa”, kaže predavač na britanskom Otvorenom univerzitetu Jovan Bajford.\nŽarko Korać, narodni poslanik kaže da se kod nas ne procesuiraju nalogodavci jer se svaki put stane na neposrednim izvršiocima.\n“Sud se nikada ne usudi da ide do političkih aktera koji su to naredili. Od ubistva Zorana Đinđića, do putne mafije. Paljenje američke ambasade je samo jedna stepenica na onom putu koji ja zovem strahom pravosudnih organa od političkih faktora u zemlji. Politički akteri štite jedni druge, po logici: ako sudim ja njega danas, on će suditi sutra mene“, kaže Korać.\n“Naše se pravosuđe uvek okreće prema političkim vetrovima. I nekome se verovatno čini da ovdašnja vlast, koja uprkos tome šta sada priča ima duboko usađen antiamerikinizam, ne bi želela da se donese neka presuda koja bi zakucala na jedan jasan način ono što se događalo tom prilikom. A sa druge strane, DS je od 2008. godine odugovlačila u svom stilu... Politika je odlučivala o svemu”, zaključuje i Srđa Popovic, advokat angažovan u najdelikatnijim suđenjima sa političkom pozadinom, kao što je ubistvo premijera Đinđića.\nJasno je da se izbegava se procesuiranje odgovornih kaže i Jovan Bajford.\n„Sve što je vezano za nezavisnost Kosova i događaja koji su usledili nakon toga su u Srbiji još uvek politički veoma osetljive teme. Verovatno postoji neka kalkulacija da traženje odgovornosti u okviru viših struktura ne bi ni današnjoj Vladi donelo popularnost“, ocenjuje Bajford.


četvrtak, 19. januar 2017. 21:01h\nStrip crtač iz Pančeva, Saša Rakezić, odnosno Aleksandar Zograf više od dve decenije objavljuje svoje stripove širom sveta Privatna arhiva\nPočetkom devedesetih godina prošlog veka, nakon poziva izdavačke kuće u Sijetlu i uspeha na američkom tržištu, stizale su ponude i iz drugih zemalja.\nU Italiji sarađuje sa listom Internacionale i sa poznatom izdavačkom kućom Fandango. Objavljuje u Francuskoj, Britaniji, Španiji, Portugaliji, Nemačkoj i zemljama Balkana. Nedavno dobio je poziv od izdavača iz Japana.\nKrajem prošle godine je ponuđena saradnja, objavljena je prva knjiga mojih stripova u Japanu. To su stripovi iz 90-tih iz onog vremena bombardovanja kada sam ja crtao nešto što bi moglo da se nazove dnevnikom svakodnevnog života usred tih okolnosti koje su bile naša stvarnost, kaže Aleksandar Zograf za Radio Televiziju Vojvodine.\nOvih dana izašla je još jedna njegova knjiga „Mala otkrića" u kojoj su stripovi iz nedeljnika Vreme u kome Zograf objavljuje od 2003. godine.\nIako su se vremena promenila domaće tržište je manje, a štampani mediji u krizi, Aleksandar Zograf dokazuje da za talentovane strip crtače ipak ima posla, pogotovo danas kada je moguće zahvaljujući internetu da se njihovi radovi vide širom sveta.\nstrip crtač zograf